Official Journal L 069 , 08/03/2004 P. 0001 - 0085



Linji Gwida tal-Bank Ċentrali Ewropew ta' l-1 ta' Diċembru 2003 li temenda l-Linja gwida BĊE/2000/7 dwar politika monetarja u proċeduri ta' l-Eurosistema (BĊE/2003/16) (2004/202/KE) IL-KUNSILL REGOLATORJU TAL-BANK ĊENTRALI EWROPEW, Wara li kkunsidra t-Trattat li jistabbilixxi l-Komunità Ewropea, u partikolarment l-ewwel sub-inċiż ta' l-Artikolu 105(2), Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew u partikolarment l-Artikoli 12(1) u 14(3), flimkien ma' l-ewwel sub-inċiż ta' l-Artikolu 3(1), l-Artikolu 18(2) u l-ewwel paragrafu ta' l-Artikolu 20, Billi: (1) Biex tkun stabbilita politika monetarja waħda jeħtieġ li jkun hemm tifsira ta' l-istrumenti u l-proċeduri li għandhom jintużaw mill-Eurosistema, li hija magħmula mill-banek ċentrali nazzjonali (BĊN) ta' l-Istati Membri li adottaw il-euro (minn hawn 'il quddiem imsejħa l-"Istati Membri parteċipanti") u l-Bank Ċentrali Ewropew (BĊE), biex iwettqu din il-politika b'mod uniformi fl-Istati Membri parteċipanti kollha. (2) Il-BĊE għandu l-awtorità li jistabbilixxi l-linji gwida meħtieġa biex iwettaq il-politika monetarja waħda ta' l-Eurosistema, u l-banek ċentrali nazzjonali għandhom id-dmir li jaġixxu skond dawk il-linji gwida. (3) It-tibdil ta' dan l-aħħar fit-tifsira u fit-twettiq tal-politika monetarja waħda ta' l-Eurosistema għandu jkun rifless kif jixraq billi jinbidel l-Anness I tal-Linja gwida tal-BĊE dwar strumenti u proċeduri ta' politika monetarja waħda ta' l-Eurosistema li tinsab fis-seħħ bħalissa. (4) Skond l-Artikoli 12(1) u 14(3) ta' l-Istatut, linji gwida tal-BĊE jagħmlu parti integrali mil-liġi tal-Komunità, ADOTTA DIN IL-LINJA GWIDA: L-Artikolu 1 Prinċipji, strumenti, proċeduri u kriterji għat-twettiq tal-politika monetarja waħda ta' l-Eurosistema L-Aness I tal-Linja gwida BĊE/2000/7 tal-31 ta' Awissu, 2000, dwar strumenti u proċeduri ta' politika monetarja ta' l-Eurosistema [1], kif emendat bil-Linja gwida BĊE/2002/2 [2], imsejjaħ "Il-politika monetarja waħda fiż-żona euro - Dokumentazzjoni ġenerali dwar strumenti u proċeduri ta' politika monetarja ta' l-Eurosistema" huwa mibdul bl-Anness għal din il-Linja gwida imsejjaħ "L-implimentazzjoni ta' politika monetarja fiż-żona euro - Dokumentazzjoni ġenerali dwar strumenti u proċeduri ta' politika monetarja ta' l-Eurosistema". L-Artikolu 2 Verifika Il-banek ċentrali nazzjonali għandhom jibagħtu lill-BĊE, sa mhux aktar tard mis-16 Jannar, 2004, dettalji tat-testi u tal-mezzi li bihom ikunu beħsiebhom iħarsu din il-linja gwida. L-Artikolu 3 Dispożizzjonijiet finali 1. Din il-Linja gwida hija indirizzata lill-banek ċentrali nazzjonali ta' l-Istati Membri parteċipanti. 2. Din il-Linja gwida għandha tidħol fis-seħħ jumejn wara li tkun adottata. L-Artikolu 1 għandu japplika mit-8 ta' Marzu, 2004. 3. Din il-Linja gwida għandha tkun ippubblikata fil-Ġurnal Uffiċjali ta' l-Unjoni Ewropea. Magħmul fi Frankfurt am Main, il-1 ta' Diċembru 2003. F'isem il-Kunsill Regolatorju tal-BĊE Il-President Jean-Claude Trichet [1] ĠU L 310, tal-11.12.2000, p. 1. [2] ĠU L 185, tal-15.7.2002, p. 1. -------------------------------------------------- ANNESS L-IMPLEMENTAZZJONI TAL-POLITIKA MONETARJA FIŻ-ŻONA TA' L-EURO Dokumentazzjoni ġenerali dwar l-istrumenti u l-proċeduri tal-politika monetarja tas-sistema ta' l-euro Frar 2004 KONTENUT Introduzzjoni 1. Ħarsa ġenerali lejn l-istruttura tal-politika monetarja 1.1. Is-Sistema Ewropea ta' Banek Ċentrali 1.2. L-Oġġettivi tas-sistema ta' l-euro 1.3. L-istrumenti tal-politika monetarja tas-sistema ta' l-euro 1.3.1. L-Operazzjonijiet tas-suq miftuħ 1.3.2. Faċilitajiet wieqfa 1.3.3. Riservi minimi 1.4. Kontro-partijiet 1.5. Assi li jservu ta' bażi 1.6. Modifikazzjonijiet għall-istruttura tal-politika monetarja 2. Kontropartijiet eliġibbli 2.1. Kriterji ġenerali għall-eliġibilità 2.2. Selezzjoni ta' kontropartijiet għal sejħiet għall-offerti mgħaġġla u operazzjonijiet bilaterali 2.3. Sanzjonijiet f'każ ta' nuqqas ta' konformità ma' l-obbligazzjonijiet tal-kontroparti 2.4. Sospensjoni jew esklużjoni għal raġunijiet ta' prudenza 3. Operazzjonijiet tas-suq miftuħ 3.1. Transazzjonijiet opposti 3.1.1. Konsiderazzjonijiet ġenerali 3.1.2. Operazzjonijiet ewlenin għall-iffinanzjar mill-ġdid 3.1.3. Operazzjonijiet għall-iffinanzjar mill-ġdid fuq terminu itwal 3.1.4. Bidliet żgħar f'operazzjonijiet opposti 3.1.5. Operazzjonijiet opposti strutturali 3.2. Transazzjonijiet li jsiru f'daqqa 3.3. Il-ħrug ta' ċertifikati tad-debitu ta' l-ECB 3.4. Bidliet tal-kambju 3.5. Il-ġbir ta' depożiti fuq terminu fiss 4. Faċilitajiet wieqfa 4.1. Il-faċilità marġinali tas-self 4.2. Il-faċilità tad-depożitu 5. Proċeduri 5.1. Proċeduri għas-sejħiet għall-offerti 5.1.1. Konsiderazzjonijiet ġenerali 5.1.2. Kalendarju ta' l-operazzjonijiet għas-sejħiet għall-offerti 5.1.3. Tħabbir ta' operazzjonijiet għas-sejħiet għall-offerti 5.1.4. 5.1.4. Il-preparazzjoni u s-sottomissjoni tal-kontropartijiet għas-sejħiet għall-offerti 5.1.5. Proċeduri ta' l-assenjazzjoni tas-sejħiet għall-offerti 5.1.6. It-tħabbir tar-riżultati tas-sejħiet għall-offerti 5.2. Il-Proċeduri għall-operazzjonijiet bilaterali 5.3. Proċeduri għar-risolviment 5.3.1. Konsiderazzjonijiet ġenerali 5.3.2. Risolviment ta' l-operazzjonijiet tas-suq miftuħ 5.3.3. Proċeduri fi tmiem il-ġurnata 6. Assi eliġibbli 6.1. Konsiderazzjonijiet ġenerali 6.2. Assi fuq l-ewwel livell 6.3. Assi fuq it-tieni livell 6.4. Miżuri għall-kontroll tar-riskju 6.4.1. Miżuri għall-kontroll tar-riskju għal assi fuq l-ewwel livell 6.4.2. Miżuri għall-kontroll tar-riskju għal assi fuq it-tieni livell 6.5. Prinċipji ta' ivvalutar għal assi li jservu ta' bażi 6.6. L-użu bejn il-fruntieri ta' assi li jservu ta' bażi 6.6.1. Mudell bankarju ċentrali korrispondenti 6.6.2. Ħoloq bejn sistemi tas-sigurtà għar-risolviment 7. Riservi minimi 7.1. Konsiderazzjonijiet ġenerali 7.2. Istituzzjonijiet suġġetti għar-riservi minimi 7.3. Id-determinazzjoni tar-riservi minimi 7.4. Il-manteniment ta' holdings ta' riserva 7.5. Ir-rappurtaġġ, l-għarfien u l-verifika tal-bażi ta' riserva 7.6. Nuqqas ta' konformità ma' obbligi ta' riservi minimi Anness 1 Eżempji ta' operazzjonijiet u proċeduri tal-politika monetarja Anness 2 Glossarju Anness 3 Selezzjoni ta' kontropartijiet għal operazzjonijiet ta' intervent għall-bdil tal-kambju u l-bdil tal-kambju għall-għanijiet tal-politika monetarja Anness 4 L-istruttura ta' rappurtaġġ għall-istatistiċi tal-flus u tal-bankar tal-Bank Ċentrali Ewropew Anness 5 Is-siti elettroniċi tas-sistema ta' l-euro Anness 6 Proċeduri u sanzjonijiet li għandhom japplikaw f'każ ta' nuqqas ta' konformità ma' l-obbligi tal-kontroparti 1. Il-perijodu ta' żmien normali għall-passi operazzjonali għal sejħiet għall-offerti standard 2. Il-perijodu ta' żmien normali għall-passi operazzjonali għal sejħiet għall-offerti mgħaġġla 3. Il-mudell korrispondenti ta' bankar ċentrali 4. Ħoloq bejn sistemi tas-sigurtà għar-risolviment 1. Operazzjonijiet tal-politika monetarja tas-sistema ta' l-euro 2. Ġranet normali tan-negozju għal operazzjonijiet ewlenin u fuq perijodu itwal ta' iffinanzjar mill-ġdid 3. Dati normali għar-risolviment ta' operazzjonijiet tas-suq miftuħ għas-sistema ta' l-euro 4. Assi eliġibbli għal operazzjonijiet tal-politika monetarja tas-sistema ta' l-euro 1. Il-ħruġ ta' ċertifikati tad-debitu ta' l-ECB 2. Il-bdil tal-kambju 3. Passi operazzjonali għal proċeduri fis-sejħiet għall-offerti 4. L-assenjazzjoni ta' sejħiet għall-offerti b'rata fissa 5. L-assenjazzjoni ta' sejħiet għall-offerti b'rati varjabbli f'euro 6. L-assenjazzjoni ta' sejħiet għall-offerti fi bdil tal-kambju b'rati varjabbli 7. Miżuri għall-kontroll tar-riskju 8. Kategoriji ta' likwidità għal assi fuq l-ewwel livell 9. Livelli ta' evalwazzjoni ta' haircuts ( %) applikabbli għal assi eliġibbli fuq l-ewwel livell f'relazzjoni ma' istrumenti fixed couponu zero coupon 10. Livelli ta' evalwazzjoni ta' haircuts ( %) applikabbli għal istrumenti ta' inverse floating rate eliġibbli fuq l-ewwel livell 11. Kalkolu ta' sejħiet marġinali 12. Livelli ta' evalwazzjoni ta' haircuts applikabbli għal assi eliġibbli fuq it-tieni livell 13. Il-bażi ta' riserva u l-proporzjonijiet ta' riserva 14. Il-kalkolu tar-renumerazzjoni ta' holdings ta' riservi rikjesti Taqsiriet CCBM | Mudell korrispondenti ta' bankar ċentrali | C.E.T. | Ħin Ċentrali Ewropew | CIs | Istituzzjonijiet tal-kreditu | CSD | Depożitarju Ċentrali tas-Sigurtajiet | DVP | Tqassim-Kontra-Pagament | EC | Komunità Ewropea | ECB | Bank Ċentrali Ewropew | EEA | Żona Ekonomika Ewropea | EEC | Komunità Ekonomika Ewropea | EPM | Il-m ekkaniżmu tal-pagamenti ta' l-ECB | ESCB | Sistema Ewropea ta' Banek Ċentrali | EU | Unjoni Ewropea | FOP | Liberu mill-ħlas | FRN | Nota tal-Floating-rate | IDC | Kreditu li jsir fl-istess ġurnata | ISIN | Numru ta' Identifikazzjoni tas-Sigurtajiet Internazzjonali | MFI | Istituzzjoni Finanzjarja Monetarja | MMF | Fond tas-suq tal-flus | MMP | Karta tas-suq tal-flus | MU | Unjoni Monetarja | MUMS | Unjoni Monetarja ta' l-Istati Membri | NCB | Bank Ċentrali Nazzjonali | RoW | Il-bqija tad-dinja | RTGS | Risolviment totali f'ħin reali | SSS | Sistema għar-risolviment tas-sigurtajiet | Strip | Kummerċ separat ta' interess u prinċipal | TARGET | Sistema ta' Trasferiment Awtomatizzat Espress min-naħa għal oħra ta' l-Ewropa ta' Risolviment Totali f'Ħin Reali | UCITS | Intrapriża għall-investiment kollettiv f'sigurtajiet transferibbli | Introduzzjoni Dan id-dokument jippreżenta l-istruttura operazzjonali magħżula mis-sistema ta' l-euro [1] Il-Kunsill Regolatorju tal-Bank Ċentrali Ewropew fitehem li juża t-terminu "Eurosystem" bħala espressjoni li tiddenota l-komposizzjoni li fiha s-Sistema Ewropea ta' Banek Ċentrali taqdi l-funzjonijiet bażiċi tagħha, jiġifieri l-banek ċentrali nazzjonali ta' dawk l-Istati Membri li adottaw il-munita waħdanija skond it-Trattat li jistabbilixxi l-Komunità Ewropea, u l-Bank Ċentrali Ewropew. għall-politika monetarja waħdanija fiż-żona ta' l-euro. Id-dokument, li jifforma parti mill-istruttura legali tas-sistema ta' l-euro għal istrumenti u proċeduri għas-sistema ta' l-euro, huwa intenzjonat li jservi bħala "Dokumentazzjoni Ġenerali" fuq l-istrumenti u l-proċeduri tal-politika monetarja tas-sistema ta' l-euro, partikolarment bil-għan li jipprovdu lill-kontropartijiet bl-informazzjoni meħtieġa fir-rigward ta' l-istruttura tal-politika monetarja tas-sistema ta' l-euro. Id-Dokumentazzjoni Ġenerali fiha nfisha la tagħti drittijiet u lanqas timponi obbligi fuq il-kontro-partijiet. Ir-relazzjoni legali bejn is-sistema ta' l-euro u l-kontropartjiet hija stabbilita f'arranġamenti kontrattwali jew regolatorji xierqa. Dan id-dokument huwa mqassam f'sebà kapitoli. Kapitolu 1 jagħti ħarsa ġenerali lejn l-istruttura operazzjonali tal-politika monetarja tas-sistema ta' l-euro. F'Kapitolu 2, il-kriterji ta' l-eliġibilità għal kontropartijiet li qegħdin jieħdu sehem fl-operazzjonijiet tal-politika monetarja tas-sistema ta' l-euro huma speċifikati. Kapitolu 3 jiddeskrivi l-operazzjonijiet tas-suq miftuħ, waqt li Kapitolu 4 jippreżenta l-faċilitajiet wieqfa għad-disposizzjoni tal-kontropartijiet. Kapitolu 5 jispeċifika l-proċeduri applikati fl-eżekuzzjoni ta' operazzjonijiet tal-politika monetarja. F'Kapitolu 6, il-kriterji għall-eliġibilità ta' assi li jservu ta' bażi għall-operazzjonijiet tal-politika monetarja huma definiti. Kapitolu 7 jippreżenta s-sistema ta' riservi minimi tas-sistema ta' l-euro. L-annessi fihom eżempji ta' operazzjonijiet tal-politika monetarja, glossarju, il-kriterji għas-selezzjoni ta' kontropartijiet għal operazzjonijiet ta' intervent tal-bdil tal-kambju għas-sistema ta' l-euro, preżentazzjoni ta' l-istruttura ta' rappurtaġġ għall-istatistiċi ta' flus u ta' bankar tal-Bank Ċentrali Ewropew, lista ta' siti ta' l-internet tas-sistema ta' l-euro u deskrizzjoni tal-proċeduri u s-sanzjonijiet li għandhom jiġu applikati f'każ ta' nuqqas ta' konformità ma' l-obbligi tal-kontroparti. KAPITOLU 1 1. ĦARSA ĠENERALI LEJN L-ISTRUTTURA TAL-POLITIKA MONETARJA 1.1. Is-Sistema Ewropea ta' Banek Ċentrali Is-Sistema Ewropea ta' Banek Ċentrali (ESCB) tikkonsisti fil-Bank Ċentrali Ewropew (ECB)u l-banek ċentrali nazzjonali ta' l-Istati Membri [2] Għandu jkun innutat li l-banek ċentrali nazzjonali ta' dawk l-Istati Membri li ma adottawx il-munita waħdanija skond it-Trattat li jistabbilixxi l-Komunità Ewropea (Trattat) iżommu s-setgħat tagħhom fil-qasam tal-politika monetarja skond il-liġi nazzjonali u għalhekk m'humiex involuti fil-kondotta tal-politika monetarja waħdanija. ta' l-Unjoni Ewropea (UE). L-attivitajiet ta' l-ESCB isiru skond it-Trattat li jistabbilixxi l-Komunità Ewropea (it-Trattat) u l-Istatut tas-Sistema Ewropea ta' Banek Ċentrali u l-Bank Ċentrali Ewropew (Statut ta' l-ESCB). L-ESCB huwa mmexxi mill-entitajiet li jieħdu d-deċiżjonijiet ta' l-ECB. F'dan ir-rigward, il-Kunsill li Jiggverna fl-ECB huwa responsabbli mill-formulazzjoni tal-politika monetarja, waqt li l-Bord Eżekuttiv għandu l-poter li jimplementa l-politika monetarja skond id-deċiżjonijiet li jittieħdu u l-linji ta' gwida mniżżla mill-Kunsill Amministrattiv. Sa fejn huwa meqjus possibbli u xieraq u bil-għan li tiġi assigurata effiċjenza operazzjonali, l-ECB għandu dritt idur fuq il-banek ċentrali nazzjonali [3] F'kull parti ta' dan id-dokument, it-terminu "banek ċentrali nazzjonali" jirreferi għall-banek ċentrali nazzjonali ta' l-Istati Membri li adottaw il-munita waħdanija skond it-Trattat. għat-twettiq ta' operazzjonijiet li jiffurmaw parti mix-xogħlijiet tas-sistema ta' l-euro. L-operazzjonijiet tal-politika monetarja tas-sistema ta' l-euro huma esegwiti taħt termini u kondizzjonijiet uniformi fl-Istati Membri kollha [4] F'kull parti ta' dan id-dokument, it-terminu "Stat Membru" jirreferi għal Stat Membru li adotta l-munita waħdanija skond it-Trattat.. 1.2. Oġġettivi tas-sistema ta' l-euro L-oġġettiv primarju tas-sistema ta' l-euro huwa li jkun hemm stabbilità fil-prezz, kif definit fl-Artikolu 105 tat-Trattat. Mingħajr preġudizzju għall-oġġettiv primarju ta' l-istabbilità fil-prezz, is-sistema ta' l-euro għandha ssostni l-politiki ekonomiċi ġenerali tal-Komunità Ewropea. Waqt li ssegwi dawn l-oġġettivi, is-sistema ta' l-euro għandha taġixxi skond il-prinċipji ta' ekonomija ta' suq miftuħ b'kompetizzjoni libera, li tiffavorixxi l-allokazzjoni effiċjenti tar-riżorsi. 1.3. L-istrumenti tal-politika monetarja tas-sistema ta' l-euro Sabiex tilħaq dawn l-oġġettivi, is-sistema ta' l-euro għandha għad-dispożizzjoni tagħha, sett ta' istrumenti tal-politika monetarja; is-sistema ta' l-euro tmexxi operazzjonijiet tas-suq miftuħ, toffri faċilitajiet wieqfa u titlob lill-istituzzjonijiet ta' kreditu jżommu riservi minimi fuq kontijiet mas-sistema ta' l-euro. 1.3.1. Operazzjonijiet tas-suq miftuħ L-operazzjonijiet tas-suq miftuħ għandhom rwol importanti x'jaqdu fil-politika monetarja tas-sistema ta' l-euro bil-għan li jagħtu direzzjoni lir-rati ta' interess, jimmaniġġjaw is-sitwazzjoni tal-likwidità fis-suq u jagħtu sinjal lix-xejra tal-politika monetarja. Hemm ħames tipi ta' istrumenti għad-dispożizzjoni tas-sistema ta' l-euro sabiex tmexxi l-operazzjonijiet tas-suq miftuħ. L-aktar istrument importanti huwa t-transazzjoni opposta (li tapplika fuq il-bażi ta' ftehim ta' xiri mill-ġdid jew self garantit). Is-sistema ta' l-euro tista' wkoll tuża transazzjonijiet f'daqqa, il-ħruġ ta' ċertifikati tad-debitu, bdil tal-kambju u l-kollezzjoni ta' depożiti fuq terminu fiss. Operazzjonijiet tas-suq miftuħ huma mibdija mill-ECB, li jiddeċiedi wkoll fuq l-istrument li għandu jintuża u t-termini u l-kondizzjonijiet għall-esekuzzjoni tagħhom. Huma jistgħu jiġu esegwiti fuq il-bażi ta' sejħiet għall-offerti standard, sejħiet għall-offerti mgħaġġla jew proċeduri bilaterali [5] Il-proċeduri differenti għall-eżekuzzjoni ta' l-operazzjonijiet fis-suq miftuħ ta' l-Eurosystem, jiġifieri offerti standard, offerti ta' malajr u proċeduri bilaterali, huma speċifikati f'Kapitolu 5. Għall-offerti standard, ħin massimu ta' 24 siegħa jgħaddi bejn is-sejħa għall-offerti u ċ-ċertifikazzjoni tar-riżultat ta' l-assenjazzjoni. Il-kontropartijiet kollha li jissodisfaw il-kriterji ġenerali ta' l-eliġibilità speċifikati f'Sezzjoni 2.1 jistgħu jipparteċipaw fl-offerti standard. Offerti ta' malajr huma eżegwiti fi żmien siegħa. L-Eurosystem tista' tagħżel numru limitat ta' kontropartijiet biex jipparteċipaw fl-offerti ta' malajr. It-terminu "proċeduri bilaterali" jirreferi għal kwalunkwe każ li fih l-Eurosystem tmexxi transazzjoni ma' wieħed jew xi kontropartijiet mingħajr ma tuża proċeduri ta' l-offerti. Proċeduri bilaterali jinkludu operazzjonijiet eżegwiti permezz tal-Borża jew aġenti tas-swieq.. Fir-rigward ta' l-għanijiet tagħhom, ir-regolarità u l-proċeduri, l-operazzjonijiet tas-suq miftuħ tas-sistema ta' l-euro jistgħu jiġu mqassma f'dawn l-erbà kategoriji li ġejjin (ara wkoll Tabella 1): - l-operazzjonijiet ewlenin ta' l-iffinanzjar mill-ġdid huma transazzjonijiet regolari opposti li jipprovdu likwidità bi frekwenza ta' darba fil-ġimgħa u b'maturità li normalment tkun ta' ġimgħa. Dawn l-operazzjonijiet huma esegwiti mill-banek ċentrali nazzjonali fuq il-bażi ta' sejħiet għall-offerti standard. L-operazzjonijiet ewlenin ta' iffinanzjar mill-ġdid jaqdu rwol ewlieni fis-segwitu ta' l-għanijiet ta' l-operazzjonijiet tas-suq miftuħ tas-sistema ta' l-euro u jipprovdu l-parti l-kbira ta' iffinanzjar mill-ġdid lis-settur finanzjarju. - l-operazzjonijiet ta' iffinanzjar mill-ġdid fuq perijodu itwal huma transazzjonijiet opposti li jipprovdu likwidità bi frekwenza ta' darba fix-xahar u b'maturità li normalment tkun ta' tliet xhur. Dawn l-operazzjonijiet għandhom l-għan li jipprovdu lill-kontropartijiet b'iffinanzjar addizzjonali mill-ġdid fuq perijodu itwal u huma esegwiti mill-banek ċentrali nazzjonali fuq il-bażi ta' sejħiet għall-offerti standard. F'dawn l-operazzjonijiet, is-sistema ta' l-euro, bħala regola, m'għandhiex l-intenzjoni li tibgħat sinjali lis-suq u għalhekk normalment topera għat-teħid tar-rata. - Tibdiliet żgħar fl-operazzjonijiet huma esegwiti fuq bażi ad hoc bl-għan li jimmaniġġjaw is-sitwazzjoni tal-likwidità fis-suq u li jagħtu direzzjoni lir-rati ta' l-interessi, b'mod partikolari biex itaffu l-effetti fuq ir-rati ta' interess ikkawżati minn tibdil fil-likwidità mhux mistenni fis-suq. Tibdiliet żgħar fl-operazzjonijiet huma esegwiti primarjament bħala transazzjonijiet opposti, iżda jistgħu wkoll jieħdu l-forma ta' transazzjonijiet li jsiru f'daqqa, bdil fil-kambju u l-kollezzjoni ta' depożiti fuq perijodu fiss. L-istrumenti u l-proċeduri applikati fit-twettiq ta' tibdiliet żgħar fl-operazzjonijiet, huma adattati għat-tipi ta' transazzjonijiet u l-oġġettivi speċifiċi segwiti fl-operazzjonijiet. Tibdiliet żgħar fl-operazzjonijiet normalment huma esegwiti mill-banek ċentrali nazzjonali permezz ta' sejħiet għall-offerti mgħaġġla jew proċeduri bilaterali. Il-Kunsill Amministrattiv ta' l-ECB għandu jiddeċiedi jekk, taħt ċirkostanzi eċċezzjonali, tibdiliet żgħar għal operazzjonijiet bilaterali jistgħux jiġu esegwiti mill-ECB innifsu. - barra minn hekk, is-sistema ta' l-euro tistà twettaq operazzjonijiet strutturali permezz tal-ħruġ ta' ċertifikati ta' debitu, transazzjonijiet opposti u transazzjonijiet f'daqqa. Dawn l-operazzjonijiet huma esegwiti meta l-ECB jixtieq li jaġġusta l-pożizzjoni strutturali tas-sistema ta' l-euro vis a' vis is-settur finanzjarju (fuq bażi regolari jew mhux regolari). Operazzjonijiet strutturali taħt il-forma ta' transazzjonijiet opposti u l-ħruġ ta' istrumenti ta' debitu jitwettqu mill-banek ċentrali nazzjonali permezz ta' sejħiet għall-offerti standard. Operazzjonijiet strutturali taħt il-forma ta' transazzjonijiet li jsiru mill-ewwel huma esegwiti permezz ta' proċeduri bilaterali. 1.3.2. Faċilitajiet wieqfa Faċilitajiet wieqfa għandhom l-għan li jipprovdu u jassorbixxu likwidità fuq perijodu qasir, jagħtu sinjal tax-xejra ġenerali tal-politika monetarja u jorbtu r-rati ta' interessi tas-suq fuq perijodu qasir. Żewġ faċilitajiet wieqfa huma disponibbli għal kontropartijiet eliġibbli fuq l-inizjattiva tagħhom, suġġett għat-twettiq ta' ċerti kondizzjonijiet għall-aċċess operazzjonali (ara wkoll Tabella 1): - kontropartijiet eliġibbli fuq l-inizjattiva tagħhom, suġġett għas-sodisfazzjon minnhom ta' ċerti kondizzjonijiet għall-aċċess operazzjonali (ara wkoll Tabella 1): - il-kontropartijiet jistgħu jużaw il-faċilità għas-self marġinali biex jakkwistaw likwidità fuq perijodu qasir mill-banek ċentrali nazzjonali sakemm ikun hemm assi eliġibbli. Taħt ċirkostanzi normali, ma hemmx limiti għall-kreditu jew restrizzjonijiet fuq l-aċċess tal-kontropartijiet għall-faċilità ħlief għall-kondizzjoni li jiġu ppreżentati assi suffiċjenti bħala bażi. Ir-rata ta' interess fuq il-faċilità għas-self marġinali normalment tipprovdi limitu għar-rata ta' interess fis-suq fuq perijodu qasir. - il-kontropartijiet jistgħu jużaw il-faċilità tad-depożitu biex jagħmlu depożiti fuq perijodu qasir mal-banek ċentrali nazzjonali. Taħt ċirkostanzi normali, ma hemmx limiti għad-depożitu jew restrizzjonijiet oħra fuq l-aċċess tal-kontropartijiet għall-faċilità. Ir-rata ta' interess fuq il-faċilità tad-depożitu normalment tipprovdi bażi għar-rata ta' interess tas-suq fuq perijodu qasir. Il-faċilitajiet wieqfa huma amministrati b'mod deċentralizzat mill-banek ċentrali nazzjonali. 1.3.3. Riservi minimi Is-sistema tar-riservi minimi tas-sistema ta' l-euro tapplika għal istituzzjonijiet ta' kreditu fiż-żona ta' l-euro u primarjament issegwi l-għanijiet li tistabilizza r-rati ta' interessi fis-suq tal-flus u li toħloq (jew tkabbar) in-nuqqas ta' likwidità strutturali. Il-bżonn ta' riserva ta' kull istituzzjoni huwa determinat f'relazzjoni ma' elementi mill-karta tal-bilanċ tagħha. Sabiex issegwi l-għan li tistabilizza r-rati ta' interess, is-sistema ta' riservi minimi tas-sistema ta' l-euro tippermetti lill-istituzzjonijiet jagħmlu użu minn dispożizzjonijiet medji. Il-konformità mal-kondizzjonijiet ta' riserva meħtieġa hija determinata fuq il-bażi ta' riservi medji ta' holdings ta' kuljum ta' l-istituzzjonijiet fuq il-perijodu tal-manteniment. Il-holdings ta' riservi meħtieġa ta' l-istituzzjonijiet huma renumerati bir-rata ta' l-operazzjonijiet ewlenin ta' iffinanzjar mill-ġdid tas-sistema ta' l-euro. 1.4. Kontropartijiet L-istruttura tal-politika monetarja tas-sistema ta' l-euro hija fformulata bil-għan li tassigura l-parteċipazzjoni ta' firxa wiesgħa ta' kontropartijiet. L-istituzzjonijiet suġġetti għall-kondizzjonijiet meħtieġa ta' riservi minimi skond l-Artikolu 19.1 ta' l-Istatut ta' l-ESCB jistà jkollhom aċċess għall-faċilitajiet wieqfa u jipparteċipaw fl-operazzjonijiet tas-suq miftuħ ibbażati fuq sejħiet għall-offerti standard. Is-sistema ta' l-euro tistà tagħżel numru limitat ta' kontropartijiet sabiex jipparteċipaw f'tibdiliet żgħar fuq l-operazzjonijiet. Għal transazzjonijiet f'daqqa, m'hemmx restrizzjonijiet minn qabel fuq il-firxa tal-kontropartijiet. Għal bidliet fil-kambju li jsiru għal raġunijiet ta' politika monetarja, fatturi attivi fis-suq barrani tal-kambju huma wżati. Is-sett ta' kontropartijiet għal dawn l-operazzjonijiet huwa limitat għal dawk l-istituzzjonijiet magħżula għall-operazzjonijiet ta' intervent ta' bdil tal-kambju tas-sistema ta' l-euro li huma lokalizzati fiż-żona ta' l-euro. 1.5. Assi li jservu ta' bażi In segwitu ta' l-Artikolu 18.1 ta' l-Istatut ta' l-ESCB, l-operazzjonijiet kollha ta' kreditu tas-sistema ta' l-euro (i.e. operazzjonijiet li jipprovdu likwidità) iridu jkunu bbażati fuq garanzija adegwata. Is-sistema ta' l-euro taċċetta firxa wiesgħa ta' assi biex iservu ta' bażi għall-operazzjonijiet tagħha. Issir distinzjoni, essenzalment għal raġunijiet interni għas-sistema ta' l-euro, bejn żewġ kategoriji ta' assi eliġibbli: "fuq l-ewwel livell" u "fuq it-tieni livell" rispettivament. L-ewwel livell jikkonsisti f'istrumenti ta' debitu li jistgħu jiġu nnegozjati li jissodisfaw kriterji uniformi ta' eliġibilità maż-żona kollha ta' l-euro kif speċifikati mill-ECB. It-tieni livell jikkonsisti f'assi addizzjonali, li jistgħu jiġu nnegozjati jew le, li huma ta' importanza partikolari għas-swieq finanzjarji nazzjonali u s-sistemi bankarji u li għalihom ġew stabbiliti kriterji ta' eliġibilità mill-banek ċentrali nazzjonali, suġġett għall-approvazzjoni ta' l-ECB. Ma ssirx distinzjoni bejn iż-żewġ livelli fir-rigward tal-kwalità ta' l-assi u l-eliġibilità tagħhom għal tipi varji ta' operazzjonijiet tal-politika monetarja tas-sistema ta' l-euro (ħlief li l-assi fuq it-tieni livell normalment m'humiex użati mis-sistema ta' l-euro għal transazzjonijijet f'daqqa). Assi eliġibbli jistgħu jintużaw bejn il-fruntieri, permezz tal-mudell korrispondenti ta' bankar ċentrali (CCBM) jew permezz ta' ħoloq eliġibbli bejn is-Sistemi tar-Risolviment tas-Sigurtajiet fl-UE (SSSs), biex jikkollateralizzaw it-tipi kollha ta' kreditu tas-sistema ta' l-euro [6] Ara Sezzjonijiet 6.6.1 u 6.6.2.. L-assi kollha eliġibbli għall-operazzjonijiet tal-politika monetarja tas-sistema ta' l-euro jistgħu jintużaw bħala assi ta' bażi għal kreditu fl-istess ġurnata. 1.6. Modifikazzjonijiet għall-istruttura tal-politika monetarja Il-Kunsill Amministrattiv ta' l-ECB jistà, f'kull ħin, jibdel l-istrumenti, il-kondizzjonijiet, il-kriterji u l-proċeduri għall-esekuzzjoni ta' l-operazzjonijiet tal-politika monetarja tas-sistema ta' l-euro. TABELLA 1 Operazzjonijiet tal-politika monetarja tas-sistema ta' l-euro Politika Monetarja | Tipi ta' transazzjonijiet | Maturità | Frekwenza | Proċedura | Proviżjoni tal-likwidità | Assorbiment tal-likwidità | Operazzjonijiet tas-suq miftuħ Operazzjonijiet Ewlenin għall-iffinanzjar millġdid | Transazzjonijiet opposti | - | Ġimgħa waħda | Kull ġimgħa | Sejħiet għall-offerti standard | Operazzjonijiet għall-iffinanzjar mill-ġdid Fuq perijodu itwal | Transazzjonijiet opposti | - | Tliet xhur | Kull xahar | Sejħiet għall-offerti standard | Operazzjonijiet ta' tibdiliet żgħar | Transazzjonijiet oppostiBdil tal-kambju | Transazzjonijiet oppostiKollezzjoni ta' Depożiti fuq terminu fissBdil tal-kambju | Mhux standardizzati | Mhux regolari | Sejħiet għall-offerti mgħaġġlaProċeduri bilaterali | Xiri F'daqqa | Bejgħ f'daqqa | - | Mhux regolari | Proċeduri bilaterali | Operazzjonijiet Strutturali | Transazzjonijiet opposti | Il-ħruġ ta' ċertifikati ta' debitu | Standardizzati/Mhux standardizzati | Regolari u Mhux regolari | Sejħiet għall-offerti standard | Xiri F'daqqa | Bejgħ f'daqqa | - | Mhux regolari | Proċeduri bilaterali | Faċilitajiet wieqfa Faċilità għas-self marġinali | Transazzjonijiet opposti | - | Fi żmien qasir | Aċċess għad-diskrezzjoni tal-kontropartijiet | Faċilità għad-depożitu | - | Depożiti | Fi żmien qasir | Aċċess għad-diskrezzjoni tal-kontropartijiet | KAPITOLU 2 2. KONTROPARTIJIET ELIĠIBBLI 2.1. Kriterji ġenerali għall-eliġibilità Il-kontropartijiet ta' l-operazzjonijiet tal-politika monetarja tas-sistema ta' l-euro jridu jissodisfaw ċerti kriterji ta' eliġibilità [7] Għal transazzjonijiet ċari, l-ebda restrizzjonijiet ma jitpoġġew a priori fuq il-firxa tal-kontropartijiet.. Dawn il-kriterji huma definiti bil-għan li jagħtu lil firxa wiesgħa ta' istituzzjonijiet aċċess għall-operazzjonijiet tal-politika monetarja tas-sistema ta' l-euro, jenfasizzaw it-trattament ugwali ta' l-istituzzjonijiet madwar iż-żona ta' l-euro u jassiguraw li l-kontropartijiet jissodisfaw ċerti kondizzjonijiet operazzjonali u li jitolbu prudenza: - huma biss l-istituzzjonijiet suġġetti għas-sistema ta' riserva minima tas-sistema ta' l-euro skond l-Artikolu 19.1 ta' l-Istatut ta' l-ESCB li huma eliġibbli biex ikunu kontropartijiet. L-istituzzjonijiet li huma eżenti mill-obbligi tagħhom taħt is-sistema minima ta' riserva tas-sistema ta' l-euro (ara Sezzjoni 7.2) m'humiex eliġibbli biex ikunu kontropartijiet għal faċilitajiet wieqfa tas-sistema ta' l-euro u operazzjonijiet tas-suq miftuħ, - il-kontropartijiet iridu jkunu finanzjarjament sodi. Huma jridu jkunu suġġetti għal ta' l-anqas forma waħda ta' superviżjoni armonizzata ta' l-awtoritajiet nazzjonali ta' l-EU/EEA [8] Sorveljanza armonizzata ta' l-istituzzjonijiet tal-kreditu hija bbażata fuq id-Direttiva 2000/12/KE tal-Parlament Ewropew u tal-Kunsill ta' l-20 ta' Marzu 2000 relatata mal-bidu u l-eżerċitazzjoni ta' negozju ta' l-istituzzjonijiet tal-kreditu, ĠU L 126, 26.5.2000, p. 1, kif emendat.. Iżda, istituzzjonijiet sodi finanzjarjament suġġetti għal superviżjoni nazzjonali mhux armonizzata ta' standard komparabbli tista' tkun aċċettata bħala kontroparti, eż: fergħat stabbiliti fiż-żona ta' l-euro ta' istituzzjonijiet li għandhom l-uffiċċju ewlieni tagħhom barra miż-Żona Ekonomika Ewropea (EEA). - il-kontropartijiet iridu jissodisfaw kull kriterju operazzjonali speċifikat fil-ftehim kontrattwali jew regolatorju relevanti applikat mill-bank ċentrali nazzjonali rispettiv (jew l-ECB), sabiex jassigura t-tmexxija effiċjenti ta' l-operazzjonijiet tal-politika monetarja tas-sistema ta' l-euro. Dawn il-kriterji ġenerali ta' eliġibiltà huma uniformi madwar iż-żona ta' l-euro.L-istituzzjonijiet li qed jissodisfaw il-kriterji ġenerali ta' l-eliġibilità jistgħu: - ikollhom aċċess għall-faċilitajiet wieqfa tas-sistema ta' l-euro, u - jipparteċipaw f'operazzjonijiet tas-suq miftuħ tas-sistema ta' l-euro ibbażati fuq sejħiet għall-offerti standard. Istituzzjoni jista' jkollha aċċess għall-faċilitajiet wieqfa tas-sistema ta' l-euro u ta' l-operazzjonijiet tas-suq miftuħ ibbażati fuq sejħiet għall-offerti standard, biss permezz tal-bank ċentrali nazzjonali ta' l-Istat Membru li fih hi stabbilita. Jekk istituzzjoni għandha stabbilimenti (uffiċċju ewlieni jew fergħat) f'aktar minn Stat Membru wieħed, kull stabbiliment għandu aċċess għal dawn l-operazzjonijiet permezz tal-bank ċentrali nazzjonali ta' l-Istat Membru fejn hu stabbilit, minkejja l-fatt li l-ħruġ ta' sejħiet għall-offerti ta' istituzzjoni jistgħu jintefgħu biss minn stabbiliment wieħed (mill-uffiċċju ewlieni jew minn fergħa indikata) f'kull Stat Membru. 2.2. Is-Selezzjoni ta' kontropartijiet għal sejħiet għall-offerti mgħaġġla u operazzjonijiet bilaterali Għal transazzjonijiet f'daqqa, m'hemmx restrizzjonijiet imposti minn qabel fuq il-firxa tal-kontropartijiet. Għal tibdil fil-kambju maħruġ għal raġunijiet tal-politika monetarja, il-kontropartijiet iridu jkunu kapaċi jmexxu operazzjonijiet ta' bdil tal-kambju ta' volum kbir, b'mod effettiv taħt il-kondizzjonijiet kollha tas-suq. Il-firxa ta' kontropartijiet għall-bdil tal-kambju tikkorrispondi mal-kontropartijiet lokalizzati fiż-żona ta' l-euro li huma magħżula għal operazzjonijiet ta' intervent tal-kambju tas-sistema ta' l-euro. Il-kriterji u l-proċeduri applikati għall-għażla tal-kontropartijiet għall-operazzjonijiet ta' intervent tal-kambju huma ppreżentati fl-Anness 3. Għal operazzjonijiet oħra bbażati fuq sejħiet għall-offerti mgħaġġla u proċeduri bilaterali (tibdiliet żgħar għal transazzjonijiet opposti u l-kollezzjoni ta' depożiti fuq terminu fiss), kull bank ċentrali nazzjonali jagħżel sett ta' kontropartijiet minn fost l-istituzzjonijiet stabbiliti fl-Istat Membru tiegħu, li jissodisfaw il-kriterji ġenerali għall-eliġibilità tal-kontroparti. F'dan ir-rigward, l-attività fis-suq tal-flus hija kriterju selettiv ewlieni. Kriterji oħra li tista' tittieħed konsiderazzjoni tagħhom huma, per eżempju, l-effiċjenza tal-mejda tan-negozjar u l-potenzal ta' l-ordnijiet. F'sejħiet għall-offerti mgħaġġla u operazzjonijiet bilaterali l-banek ċentrali nazzjonali jittrattaw esklussivament mal-kontropartijiet li huma inklużi fis-sett rispettiv tagħhom ta' tibdiliet żgħar tal-kontropartijiet. Jekk, għal raġunijiet operazzjonali, bank ċentrali nazzjonali ma jistax jittratta mal-kontropartijet kollha li jeħtieġu tibdiliet żgħar, is-selezzjoni tal-kontropartijiet f'dan l-Istat Membru se tkun ibbażata fuq skema ta' rotazzjoni sabiex tassigura aċċess ugwali. Il-Kunsill Amministrattiv ta' l-ECB, se jiddeċiedi jekk, taħt ċirkostanzi eċċezzjonali, operazzjonijiet bilaterali ta' tibdiliet żgħar, jistgħux isiru mill-ECB innifsu. Jekk l-ECB kellu jwettaq operazzjonijiet bilaterali, is-selezzjoni tal-kontropartijiet f'dawn il-każijiet ikollha ssir mill-ECB skond skema ta' rotazzjoni fost dawk il-kontropartijiet fiż-żona ta' l-euro li huma eliġibbli għal sejħiet għall-offerti mgħaġġla u operazzjonijiet bilaterali sabiex jassiguraw aċċess ugwali. 2.3. Sanzjonijiet f'każ ta' nuqqas ta' konformità ma' l-obbligazzjonijiet tal-kontroparti L-ECB għandu jimponi sanzjonijiet, skond ir-Regolament tal-Kunsill (KE) Nru 2532/98 tat-23 ta' Novembru 1998 dwar il-poteri tal-Bank Ċentrali Ewropew biex jimponi sanzjonijiet [9] ĠU L 318, 27.11.1998, p. 4., ir-Regolament tal-Bank Ċentrali Ewropew (KE) Nru 2157/1999 tat-23 ta' Settembru 1999 dwar il-poteri tal-Bank Ċentrali Ewropew li jimponi sanzjonijiet (ECB/1999/4) [10] ĠU L 264, 12.10.1999, p. 21., ir-Regolament tal-Kunsill (KE) Nru 2531/98 tat-23 ta' Novembru 1998 dwar l-applikazzjoni tar-riservi minimi mill-Bank Ċentrali Ewropew [11] ĠU L 318, 27.11.1998, p. 1., kif emendat, u r-Regolament (KE) Nru 1745/2003 tal-Bank Ċentrali Ewropew tat-12 ta' Settembru 2003 dwar l-applikazzjoni tar-riservi minimi (ECB/2003/9) [12] ĠU L 250, 2.10.2003, p. 10., fuq istituzzjonijiet li ma jikkonformawx ma' l-obbligazzjonijiet li joħorġu mir-Regolamenti u d-Deċiżjonijiet ta' l-ECB dwar l-applikazzjoni tar-riservi minimi. Is-sanzjonijiet u r-regoli proċedurali relevanti għall-applikazzjoni tagħhom huma speċifikati fir-Regolamenti msemmija hawn fuq. Barra minn hekk, f'każ ta' nuqqasijiet serji fil-konsiderazzjonijiet tar-riservi minimi, is-sistema ta' l-euro tista' tissospendi l-parteċipazzjoni tal-kontropartijiet fl-operazzjonijiet tas-suq miftuħ. Skond id-disposizzjonijiet fl-arranġamenti kontrattwali jew regolatorji applikati mill-bank ċentrali nazzjonali rispettiv (jew mill-ECB), is-sistema ta' l-euro ser timponi penali finanzjarji fuq il-kontropartijiet jew tissospendi l-parteċipazzjoni tal-kontropartijiet f'operazzjonijiet tas-suq miftuħ jekk il-kontropartijiet jonqsu li jikkonformaw ma' l-obbligazzjonijiet tagħhom taħt l-arranġamenti kontrattwali jew regolatorji applikati mill-banek ċentrali nazzjonali (jew mill-ECB) kif indikat hawn taħt. Dan jirrigwarda każijiet ta' ksur tar-regoli tas-sejħiet għall-offerti (jekk xi kontroparti mhix kapaċi tittrasferixxi ammont suffiċjenti ta' assi bħala bażi biex tissetilja l-ammont ta' likwidità assenjat lilha f'operazzjoni li tipprovdi likwidità jew jekk mhix kapaċi tqassam ammont ta' flus suffiċjenti biex tissetilja l-ammont assenjat lilha f'operazzjoni għall-assorbiment tal-likwidità) u ta' regoli għal transazzjonijiet bilaterali (jekk xi kontroparti mhix kapaċi tqassam ammont suffiċjenti ta' assi eliġibbli li jservu ta' bażi jew jekk mhix kapaċi tqassam ammont ta' flus suffiċjenti biex tissetilja l-ammont maqbul f'transazzjonijiet bilaterali). Dan japplika wkoll f'każijiet ta' nuqqas ta' konformità minn xi kontroparti mar-regoli għall-użu ta' l-assi li jservu ta' bażi (jekk xi kontroparti qiegħda tuża assi li huma jew li saru ineliġibbli, jew li ma jistgħux jintużaw mill-kontroparti, e.ż. minħabba relazzjoni mill-qrib, jew l-identità ta' l-issuer/garanti u l-kontroparti) u n-nuqqas ta' konformità mar-regoli tal-proċeduri ta' tmiem il-ġurnata u l-kondizzjonijiet għall-aċċess tal-faċilità marġinali tas-self (jekk kontroparti li għandha bilanċ negattiv fuq il-kont fl-aħħar tal-ġurnata, ma tissodisfax il-kondizzjonijiet għall-aċċess tal-faċilità marġinali tas-self). Barra minn hekk, miżura ta' sospensjoni biex tittieħed vis a' vis il-kontroparti li tonqos li tikkonforma, tista' tiġi applikata għal fergħat ta' l-istess istituzzjoni lokalizzata fi Stati Membri oħra. Fejn, bħala miżura eċċezzjonali, dan huwa meħtieġ minħabba s-serjetà ta' każ ta' nuqqas ta' konformità, kif ippruvat mill-frekwenza jew it-tul ta' żmien tiegħu, per eżempju, il-kontroparti tista' tiġi sospiża mill-operazzjonijiet futuri kollha tal-politika monetarja għal perijodu ta' żmien definit. Penali finanzjarji imposti minn banek ċentrali nazzjonali f'każ ta' nuqqas ta' konformità fir-rigward ta' ksur tar-regoli dwar l-operazzjonijiet tas-sejħiet għall-offerti, transazzjonijiet bilaterali, assi li jservu ta' bażi, proċeduri ta' tmiem il-ġurnata jew il-kondizzjonijiet għall-aċċess għall-faċilità tas-self marġinali għandhom jiġu kkalkulati fuq rata ta' penali li tkun speċifikata minn qabel (kif imniżżel fl-Anness 6). 2.4. Sospensjoni jew esklużjoni għal raġunijiet ta' prudenza Skond id-disposizzjonijiet fl-arranġamenti kontrattwali jew regolatorji applikati mill-bank ċentrali nazzjonali rispettiv (jew mill-ECB), is-sistema ta' l-euro tista' tissospendi jew teskludi l-aċċess tal-kontropartijiet għall-istrumenti tal-politika monetarja għal raġunijiet ta' prudenza. Barra minn hekk, is-sospensjoni jew l-esklużjoni tal-kontropartijiet tista' tkun meħtieġa f'uħud minn dawk il-każijiet li jaqgħu taħt il-kunċett ta' "nuqqas" kontroparti kif definit fl-arranġamenti kontrattwali jew regolatorji applikati mill-banek ċentrali nazzjonali. KAPITOLU 3 3. OPERAZZJONIJIET TAS-SUQ MIFTUĦ L-operazzjonijiet tas-suq miftuħ għandhom rwol importanti x'jaqdu fil-politika monetarja tas-sistema ta' l-euro, isegwu l-għanijiet li jmexxu r-rati ta' interess, jimmaniġġjaw is-sitwazzjoni tal-likwidità fis-suq u jagħtu sinjal tax-xejra tal-politika monetarja. Fir-rigward ta' l-għanijiet, tar-regolarità u tal-proċeduri tagħhom, l-operazzjonijiet tas-suq miftuħ tas-sistema ta' l-euro jistgħu jinqasmu f'erbà kategoriji: l-operazzjonijiet ewlenin għall-finanzjament mill-ġdid, l-operazzjonijiet għall-finanzjament mill-ġdid fuq perijodu itwal, operazzjonijiet ta' tibdiliet żgħar u operazzjonijiet strutturali. F'dak li għandu x'jaqsam ma' l-istrumenti wżati, it-transazzjonijiet opposti huma l-istrument ewlieni tas-suq miftuħ tas-sistema ta' l-euro u jistgħu jiġu mħaddma fl-erbà kategoriji ta' operazzjonijiet, waqt li ċ-ċertifikati ta' debitu jistgħu jintużaw għal operazzjonijiet ta' assorbiment strutturali. Barra minn hekk, is-sistema ta' l-euro għandha tliet strumenti oħra għad-dispożizzjoni tat-tħaddim ta' l-operazzjonijiet ta' tibdiliet żgħar: transazzjonijiet f'daqqa, bdil tal-kambju u l-kollezzjoni ta' depożiti fuq terminu fiss. Fis-sezzjonijiet li ġejjin, fatturi speċifiċi tat-tipi differenti ta' l-istrumenti tas-suq miftuħ użati fis-sistema ta' l-euro huma ppreżentati fid-detall. 3.1. Transazzjonijiet opposti 3.1.1. Konsiderazzjonijiet ġenerali (a) Tip ta' istrument Transazzjonijiet opposti jirreferu għal dawk l-operazzjonijiet fejn is-sistema ta' l-euro tixtri jew tbiegħ assi eliġibbli taħt ftehim ta' xiri mill-ġdid jew tmexxi operazzjonijiet ta' kreditu kontra assi eliġibbli bħala garanzija. Transazzjonijiet opposti huma wżati għal operazzjonijiet ewlenin ta' iffinanzjar mill-ġdid u għal operazzjonijiet ta' iffinanzjar mill-ġdid fuq perijodu itwal. Barra minn hekk, is-sistema ta' l-euro tista' tuża transazzjonijiet opposti għal operazzjonijiet strutturali u ta' tibdiliet żgħar. (b) Natura legali Il-banek ċentrali nazzjonali jistgħu jesegwixxu transazzjonijiet opposti jew fil-forma ta' ftehim ta' xiri mill-ġdid (i.e. il-pussess ta' l-assi jiġi trasferit għal għand il-kreditur, waqt li l-partijiet jaqblu li jreġġgħu lura t-transazzjoni permezz ta' trasferiment mill-ġdid ta' l-assi lid-debitur f'data futura) jew bħala djun kollateralizzati (i.e. interess infurzabbli tas-sigurtà huwa pprovdut fuq l-assi, iżda, fuq l-ipotesi tas-sodisfazzjon ta' l-obbligazzjoni tad-debitu, il-pussess ta' l-assi jinżamm mid-debitur). Aktar disposizzjonijiet għal transazzjonijiet opposti bbażati fuq ftehim ta' xiri mill-ġdid huma speċifikati fl-arranġamenti kontrattwali applikati mill-bank ċentrali nazzjonali rispettiv (jew l-ECB). Arranġamenti għal transazzjonijiet opposti bbażati fuq self kollateralizzat jieħdu konsiderazzjoni tal-proċeduri u l-formalitajiet differenti meħtieġa sabiex jippermettu l-istabbiliment u r-realizzazzjoni sussegwenti ta' interess relevanti fil-garanzija (e.ż. rahan) li japplikaw f'ġurisdizzjonijiet differenti. (c) Termini ta' l-interess Id-differenza bejn il-prezz tax-xiri u l-prezz tax-xiri mill-ġdid taħt ftehim ta' xiri mill-ġdid jikkorrispondi ma' l-interess dovut fuq l-ammont ta' flus misluf jew imsellef fuq il-maturità ta' l-operazzjoni, i.e. il-prezz tax-xiri mill-ġdid jinkludi l-interess rispettiv li jrid jitħallas. Ir-rata ta' l-interess fuq transazzjoni opposta taħt il-forma ta' self garantit hija determinata bl-applikazzjoni tar-rata ta' l-interessi speċifikata fuq l-ammont ta' kreditu fuq il-maturità ta' l-operazzjoni. Ir-rata ta' interessi applikata għal operazzjonijiet opposti tas-suq miftuħ tas-sistema ta' l-euro hija rata ta' interessi sempliċi bid-day-count convention"attwali/360". 3.1.2. Operazzjonijiet ewlenin għall-iffinanzjar mill-ġdid L-operazzjonijiet ewlenin għall-iffinanzjar mill-ġdid huma l-aktar operazzjonijiet importanti tas-suq miftuħ immexxija mis-sistema ta' l-euro, jaqdu rwol importanti fis-segwitu ta' l-għanijiet li jagħtu direzzjoni lir-rati ta' interess, jimmaniġġjaw is-sitwazzjoni tal-likwidità fis-suq u jagħtu sinjal tax-xejra tal-politika monetarja. Huma jipprovdu wkoll il-parti l-kbira ta' l-iffinanzjar mill-ġdid għas-settur finanzjarju. Il-fatturi operazzjonali ta' l-operazzjonijiet għall-iffinanzjar mill-ġdid jista' jiġi mqassar kif ġej: - huma operazzjonijiet li jipprovdu likwidità; - jiġu esegwiti regolarment kull ġimgħa [13] L-operazzjonijiet prinċipali u għal żmien itwal ta' finanzjament mill-ġdid huma eżegwiti skond il-kalendarju ta' l-operazzjonijiet ta' l-offerti imħabbra minn qabel ta' l-Eurosystem (ara ukoll Sezzjoni 5.1.2), li jista' jinstab fis-sit tal-BĊE (www.ecb.int); ara ukoll is-siti ta' l-Eurosystem (Anness 5).; - normalment huma għandhom maturità ta' ġimgħa [14] Il-maturità ta' l-operazzjonijiet prinċipali u għal żmien itwal ta' finanzjament mill-ġdid jista' jvarja okkażjonalment skond, fost ħwejjeġ oħra, vaganzi tal-bank fl-Istati Membri.; - huma esegwiti b'mod deċentralizzat mill-banek ċentrali nazzjonali; - huma esegwiti permezz ta' sejħiet għall-offerti standard (kif speċifikat f'Sezzjoni 5.1); - il-kontropartijiet kollha li jissodisfaw il-kriterji ġenerali għall-eliġibilità (kif speċifikat f'Sezzjoni 2.1) jistgħu jissottomettu l-ħruġ ta' sejħiet għall-offerti għall-operazzjonijiet ewlenin ta' iffinanzjar mill-ġdid; u - sew assi fuq l-ewwel kif ukoll fuq it-tieni livell (kif speċifikat f'Kapitolu 6) huma eliġibbli bħala assi li jservu ta' bażi għall-operazzjonijiet ewlenin ta' iffinanzjar mill-ġdid. 3.1.3. Operazzjonijiet ta' iffinanzjar mill-ġdid fuq perijodu itwal Is-sistema ta' l-euro tesegwixxi wkoll operazzjonijiet regolari ta' iffinanzjar mill-ġdid, normalment b'maturità ta' tliet xhur, li għandhom l-għan li jipprovdu iffinanzjar mill-ġdid addizzjonali fuq perijodu itwal lis-settur finanzjarju. Dawn l-operazzjonijiet jirrappreżentaw biss parti limitata mill-volum globali ta' iffinanzjar mill-ġdid. F'dawn l-operazzjonijiet, is-sistema ta' l-euro, bħala regola, m'għandhiex l-intenzjoni li tibgħat sinjali lis-suq u għalhekk normalment taġixxi biex tieħu r-rati. Għalhekk, operazzjonijiet ta' iffinanzjar mill-ġdid fuq perijodu itwal, is-soltu jiġu esegwiti fil-forma ta' sejħiet għall-offerti b'rati varjabbli u, minn żmien għal żmien, l-ECB jindika l-volum ta' l-operazzjoni li għandha tiġi assenjata għal sejħiet għall-offerti fil-futur. Taħt ċirkostanzi eċċezzjonali, is-sistema ta' l-euro tista' wkoll tesegwixxi operazzjonijiet ta' iffinanzjar mill-ġdid fuq perijodu itwal permezz ta' sejħiet għall-offerti b'rati fissi. Il-fatturi operazzjonali ta' l-operazzjonijiet għall-iffinanzjar mill-ġdid fuq perijodu itwal jistgħu jiġu mqassra kif ġej: - huma operazzjonijiet li jipprovdu likwidità; - huma esegwiti b'mod regolari kull xahar [15] Ara n-nota f'qiegħ il-paġna 13 hawn fuq.; - normalment għandhom maturità ta' tliet xhur [16] Ara n-nota f'qiegħ il-paġna 14 hawn fuq.; - huma esegwiti b'mod deċentralizzat mill-banek ċentrali nazzjonali; - huma esegwiti permezz ta' sejħiet għall-offerti standard (kif speċifikat f'Sezzjoni 5.1); - il-kontropartijiet kollha li jissodisfaw il-kriterji ġenerali ta' l-eliġibilità (kif speċifikat f'Sezzjoni 2.1) jistgħu jissottomettu sejħiet għall-offerti għall-operazzjonijiet ta' iffinanzjar mill-ġdid fuq perijodu itwal; u - kemm assi fuq l-ewwel kif ukoll fuq it-tieni livell (kif speċifikat f'Kapitolu 6) huma eliġibbli bħala assi ta' bażi għall-operazzjonijiet ta' iffinanzjar mill-ġdid fuq perijodu itwal. 3.1.4. Tibdiliet żgħar għal operazzjonijiet opposti Is-sistema ta' l-euro tista' tesegwixxi tibdiliet żgħar għall-operazzjonijiet taħt il-forma ta' transazzjonijiet opposti tas-suq miftuħ. Tibdiliet żgħar għall-operazzjonijiet għandhom l-għan li jimmaniġġjaw is-sitwazzjoni tal-likwidità fis-suq u li jagħtu direzzjoni lir-rati ta' interess, b'mod partikolari sabiex itaffu l-effetti fuq ir-rati ta' l-interessi kkawżati minn ċaqliq mhux mistenni fil-likwidità fis-suq. Il-ħtieġa potenzali għal azzjoni mgħaġġla f'każ ta' żviluppi mhux mistennija fis-suq, jagħmluha aktar attraenti li wieħed iżomm livell għoli ta' flessibilità fl-għażla tal-proċeduri u l-fatturi operazzjonali fit-tmexxija ta' dawn l-operazzjonijiet. Il-fatturi operazzjonali ta' tibdiliet żgħar għal operazzjonijiet opposti jistgħu jiġu mqassra kif ġej- - jistgħu jieħdu l-forma ta' operazzjonijiet li jipprovdu l-likwidità jew li jassorbu l-likwidità; - il-frekwenza tagħhom mhix standardizzata; - il-maturità tagħhom mhix standardizzata; - tibdiliet żgħar għal transazzjonijiet opposti li jipprovdu likwidità normalment huma esegwiti permezz ta' sejħiet għall-offerti mgħaġġla, għalkemm il-possibilità li jintużaw proċeduri bilaterali mhix eskluża (ara Kapitolu 5); - tibdiliet żgħar għal transazzjonijiet opposti li jassorbu likwidità huma esegwiti, bħala regola, permezz ta' proċeduri bilaterali (kif speċifikat f'Sezzjoni 5.2); - dawn l-operazzjonijiet normalment huma esegwiti f'manjiera deċentralizzata mill-banek ċentrali nazzjonali (il-Kunsill Amministrattiv ta' l-ECB ser jiddeċiedi jekk, taħt ċirkostanzi eċċezzjonali, tibdiliet żgħar għal operazzjonijiet bilaterali opposti jistgħux jiġu esegwiti mill-ECB); - is-sistema ta' l-euro tista' tisselezzjona, skond il-kriterji speċifikati f'Sezzjoni 2.2, numru limitat ta' kontropartijiet biex jipparteċipaw f'tibdiliet żgħar għal operazzjonijiet opposti; - kemm assi fuq l-ewwel kif ukoll fuq it-tieni livell (kif speċifikat f'Kapitolu 6) huma eliġibbli bħala assi ta' bażi għal tibdiliet żgħar f'operazzjonijiet opposti. 3.1.5. Operazzjonijiet opposti strutturali Is-sistema ta' l-euro tista' tesegwixxi operazzjonijiet strutturali taħt il-forma ta' transazzjonijiet opposti għas-suq miftuħ bil-għan li jaġġustaw il-pożizzjoni struttrali tas-sistema ta' l-euro vis a' vis is-settur finanzjarju. Il-fatturi operazzjonali ta' dawn l-operazzjonijiet jistgħu jiġu mqassra kif ġej: - huma operazzjonijiet li jipprovdu likwidità; - il-frekwenza tagħhom tista' tkun regolari jew mhux regolari; - il-maturità tagħhom mhix standardizzata minn qabel; - huma esegwiti permezz ta' sejħiet għall-offerti standard (kif speċifikat f'Sezzjoni 5.1); - huma esegwiti b'mod deċentralizzat mill-banek ċentrali nazzjonali; - il-kontropartijiet kollha li jissodisfaw il-kriterji ġenerali għall-eliġibilità (kif speċifikat f'Sezzjoni 2.1) jistgħu jissottomettu applikazzjonijiet għal sejħiet għall-offerti għal operazzjonijiet strutturali opposti; u - sew assi fuq l-ewwel kif ukoll fuq it-tieni livell (kif speċifikat f'Kapitolu 6) huma eliġibbli bħala assi ta' bażi għal operazzjonijiet strutturali opposti. 3.2. Transazzjonijiet f'daqqa (a) Tip ta' istrument Transazzjonijiet tas-suq miftuħ li jsiru f'daqqa jirreferu għal operazzjonijiet fejn is-sistema ta' l-euro tixtri u tbiegħ assi eliġibbli f'daqqa fuq is-suq. Dawn l-operazzjonijiet huma esegwiti biss għal raġunijiet strutturali u ta' tibdiliet żgħar. (b) Natura legali Transazzjoni f'daqqa timplika trasferiment totali tal-pussess mill-bejjiegħ għax-xerrej mingħajr ma jkun hemm trasferiment oppost tal-pussess konness. It-transazzjonijiet huma esegwiti skond il-konvenzjonijiet tas-suq għall-istrument tad-debitu użat fit-transazzjoni. (c) Termini tal-prezz Fil-kalkolu tal-prezzijiet, is-sistema ta' l-euro taġixxi skond l-aktar konvenzjoni wiesgħa aċċettata għall-istrumenti tad-debitu użati fit-transazzjoni. (d) Fatturi operazzjonali oħra Il-fatturi operazzjonali tat-transazzjonijiet f'daqqa tas-sistema ta' l-euro jistgħu jiġu mqassra kif ġej: - jistgħu jieħdu l-forma ta' operazzjonijiet li jipprovdu likwidità (xiri f'daqqa) jew li jassorbu likwidità (bejgħ f'daqqa); - il-frekwenza tagħhom mhix standardizzata; - huma esegwiti permezz ta' proċeduri bilaterali (kif speċifikat f'Sezzjoni 5.2); - normalment huma esegwiti b'mod deċentralizzat mill-banek ċentrali nazzjonali (il-Kunsill Amministrattiv ta' l-ECB jiddeċiedi jekk, taħt ċirkostanzi eċċezzjonali, tibdiliet żgħar f'operazzjonijiet f'daqqa jistgħux jiġu esegwiti mill-ECB); - m'hemmx restrizzjonijiet minn qabel fuq il-firxa tal-kontropartijiet għal transazzjonijiet f'daqqa; u - istrumenti fuq l-ewwel livell biss (kif speċifikat f'Sezzjoni 6.1) huma normalment użati bħala assi ta' bażi fi transazzjonijiet f'daqqa. 3.3. Il-ħruġ ta' ċertifikati tad-debitu ta' l-ECB (a) Tip ta' istrument L-ECB jista' joħroġ ċertifikati ta' debitu bl-għan li jaġġusta l-pożizzjoni strutturali tas-sistema ta' l-euro vis a' vis is-settur finanzjarju sabiex joħloq (jew ikabbar) nuqqas ta' likwidità fis-suq. (b) Natura legali Iċ-ċertifikati jikkostitwixxu obbligu ta' debitu ta' l-ECB vis a' vis il-persuna li għandha pussess taċ-ċertifikat. Iċ-ċertifikati jinħarġu u jinżammu f'format li bih jinżammu l-kotba f'depożitarji għas-sigurtajiet fiż-żona ta' l-euro. L-ECB ma jimponix restrizzjonijiet fuq it-trasferibbilta taċ-ċertifikati. Aktar disposizzjonijiet relatati maċ-ċertifikati tad-debitu ta' l-ECB għandhom jinżammu fit-termini u l-kondizzjonijiet ta' dawn iċ-ċertifikati. (c) Termini ta' interess Iċ-ċertifikati jinħarġu bi skont; i.e. huma jinħarġu taħt prezz anqas mill-ammont nominali u jinfdew fid-data tal-maturità għall-ammont nominali. Id-differenza bejn l-ammont li fih jinħarġu u l-ammont li fih jinfdew huwa ugwali għall-ammont ta' interess li jiżdied fuq l-ammont li fih jinħarġu, bir-rata ta' interessi maqbula, fuq il-maturità taċ-ċertifikat. Ir-rata ta' interessi applikabbli hija rata ta' interess sempliċi b' day-count convention"attwali/360". Il-kalkolu ta' l-ammont li fih jinħarġu huwa muri f'Kaxxa 1. +++++ TIFF +++++ (d) Fatturi operazzjonali oħra Il-fatturi operazzjonali għall-ħruġ taċ-ċertifikati ta' debitu ta' l-ECB jistgħu jiġu mqassra kif ġej: - iċ-ċertifikati jinħarġu sabiex jassorbu l-likwidità mis-suq; - iċ-ċertifikati jistgħu jinħarġu fuq bażi regolari jew mhux regolari; - iċ-ċertifikati għandhom maturità ta' anqas minn tnax-il xahar; - iċ-ċertifikati jinħarġu permezz ta' sejħiet għall-offerti standard (kif speċifikat f'Sezzjoni 5.1); - iċ-ċertifikati jinħarġu u jiġu ssetiljati b'mod deċentralizzat mill-banek ċentrali nazzjonali; u - il-kontropartijiet kollha li jissodisfaw il-kriterji ġenerali għall-eliġibilità (kif speċifikat f'Sezzjoni 2.1) jistgħu jissottomettu sejħiet għall-offerti għas-sottoskrizzjoni taċ-ċertifikati tad-debitu ta' l-ECB. 3.4. Bdil tal-kambju (a) Tip ta' istrument Bdil tal-kambju esegwit għal raġunijiet tal-politika monetarja, jikkonsisti fi transazzjonijiet spot and forward ta' l-euro kontra l-munita barranija. Huma wżati għal raġunijiet ta' tibdiliet żgħar, l-aktar bl-għan li jimmaniġġjaw is-sitwazzjoni tal-likwidità fis-suq u jagħtu direzzjoni lir-rati ta' l-interessi. (b) Natura legali Bidliet tal-kambju esegwiti għal raġunijiet tal-politika monetarja jirreferu għal operazzjonijiet fejn is-sistema ta' l-euro tixtri (jew tbiegħ) spotta' l-euro kontra l-munita barranija u, fl-istess ħin, tbiegħha (jew tixtriha) lura fi transazzjoni forward f' data speċifika għax-xiri mill-ġdid. Aktar disposizzjonijiet għall-bdil tal-kambju huma speċifikati fl-arranġament kontrattwali applikati mill-bank ċentrali nazzjonali rispettiv (jew l-ECB). (c) Termini tar-rati tal-muniti u l-bdil tal-kambju Bħala regola, is-sistema ta' l-euro topera biss f'muniti li huma nnegozjati b'mod wiesa' u skond il-prattika standard tas-suq. F'kull operazzjoni ta' bdil tal-kambju, is-sistema ta' l-euro u l-kontropartijiet jaqblu dwar il-punti ta' bdil għal kull transazzjoni. Il-punti ta' bdil huma d-differenza bejn ir-rata ta' l-iskambju tal-forward transaction u r-rata ta' l-iskambju ta' l-ispot transaction. Il-punti tal-bdil ta' l-euro vis-a'-vis il-munita barranija huma kkwotati skond il-konvenzjonijiet ġenerali tas-suq. It-termini tar-rati tal-kambju tal-bdil tal-kambju huma speċifikati f'Kaxxa 2. +++++ TIFF +++++ (d) Fatturi operazzjonali oħra Il-fatturi operazzjonali tal-bdil tal-kambju jistgħu jiġu mqassra kif ġej: - jistgħu jieħdu l-forma ta' operazzjonijiet li jipprovdu l-likwidità jew li jassorbu l-likwidità; - il-frekwenza tagħhom mhix standardizzata; - il-maturità tagħhom mhix standardizzata; - huma esegwiti permezz ta' sejħiet għall-offerti mgħaġġla jew proċeduri bilaterali (ara Kapitolu 5); - normalment huma esegwiti f'manjiera deċentralizzata mill-banek ċentrali nazzjonali (il-Kunsill Amministrattiv ta' l-ECB se jiddeċiedi jekk, taħt ċirkostanzi eċċezzjonali, bdil tal-kambju bilaterali jistax jiġi esegwit mill-ECB); u - is-sistema ta' l-euro tista' tagħżel, skond kriterji speċifikati f'Sezzjoni 2.2 u l-Anness 3, numru limitat ta' kontropartijiet biex jipparteċipaw fi bdil tal-kambju. 3.5. Il-ġbir ta' depożiti fuq terminu fiss (a) Tip ta' istrument Is-sistema ta' l-euro tista' tistieden lill-kontropartijiet ipoġġu depożiti renumerati b'terminu fiss mall-bank ċentrali nazzjonali ta' l-Istat Membru li fih hija stabbilita l-kontroparti. Il-ġbir ta' depożiti fuq terminu fiss huwa previst biss għal raġunijiet ta' tibdiliet żgħar sabiex jassorbi l-likwidità fis-suq. (b) Natura legali Id-depożiti aċċettati mill-kontropartijiet huma għal terminu fiss u b'rata ta' interessi fissa. Il-banek ċentrali nazzjonali ma jagħtux garanzija għad-depożiti. (c) Termini ta' l-interessi Ir-rata ta' interessi applikata għad-depożitu hija rata ta' interessi sempliċi bil-konvenzjoni day-count"attwali/360". L-interessi jitħallsu mal-maturità tad-depożitu. (d) Fatturi operazzjonali oħra Il-fatturi operazzjonali għall-ġbir ta' depożiti fuq terminu fiss jistgħu jiġu mqassra kif ġej: - id-depożiti jinġabru sabiex jassorbu l-likwidità; - il-frekwenza li biha jinġabru d-depożiti mhix standardizzata; - il-maturità tad-depożiti mhix standardizzata; - il-ġbir tad-depożiti huwa normalment esegwit permezz ta' sejħiet għall-offerti mgħaġġla, għalkemm il-possibilità li jintużaw proċeduri bilaterali mhix eskluża (ara Kapitolu 5); - il-ġbir ta' depożiti normalment huwa esegwit f'manjiera deċentralizzata mill-banek ċentrali nazzjonali (il-Kunsill Amministrattiv ta' l-ECB se jiddeċiedi jekk, taħt ċirkostanzi eċċezzjonali, il-ġbir bilaterali ta' depożiti fissi [17] Depożiti b'termini fissi jkunu miżmuma fuq kontijiet mal-banek ċentrali nazzjonali; dan ikun il-każ anki jekk tali operazzjonijiet jiġu eżegwiti b'mod ċentralizzat mill-BĊE. tistax tiġi esegwita mill-ECB); u - is-sistema ta' l-euro tista' tagħżel, skond il-kriterji speċifikati f'Sezzjoni 2.2, numru limitat ta' kontropartijiet għall-ġbir ta' depożiti fuq terminu fiss. KAPITOLU 4 4. FAĊILITAJIET WIEQFA 4.1 Il-faċilità tas-self marġinali (a) Tip ta' istrument Il-kontropartijiet jistgħu jużaw il-faċilità marġinali tas-self biex jottjenu likwidità fi żmien qasir mill-banek ċentrali nazzjonali fuq rata ta' l-interessi li tkun speċifikata minn qabel kontra l-assi eliġibbli (kif imniżżel f'Kapitolu 6). Il-faċilità hija intenzjonata li tissodisfa l-bżonnijiet tal-likwidità temporanja tal-kontropartijiet. Taħt ċirkostanzi normali, ir-rata ta' l-interessi fuq il-faċilità tipprovdi limitu għar-rata ta' l-interessi fis-suq fuq perijodu qasir. It-termini u l-kondizzjonijiet tal-faċilità huma identiċi madwar iż-żona ta' l-euro. (b) Natura legali Il-banek ċentrali nazzjonali jistgħu jipprovdu l-likwidità taħt il-faċilità tas-self marġinali jew taħt il-forma ta' ftehim ta' xiri mill-ġdid fuq perijodu qasir (i.e. il-pussess ta' l-ass jiġi trasferit għal għand il-kreditur, waqt li l-partijiet jiftiehmu li jreġġgħu lura t-transazzjoni permezz ta' trasferiment mill-ġdid ta' l-ass lid-debitur fil-jum tan-negozju li jkun imiss) jew bħala self kollateralizzat fuq perijodu qasir (i.e. jiġi pprovdut interess tas-sigurtà infurzabbli fuq l-assi iżda, jekk l-obbligu tad-debitu jiġi ssodisfat, il-pussess ta' l-ass jiġi miżmum mid-debitur). Aktar disposizzjonijiet dwar il-ftehim ta' xiri mill-ġdid huma speċifikati fil-ftehim kontrattwali applikati mill-bank ċentrali nazzjonali rispettiv. Arranġamenti biex jipprovdu l-likwidità fil-forma ta' self kollateralizzat jagħtu każ tal-proċeduri u l-formalitajiet differenti meħtieġa biex jippermettu lill-istabbiliment u r-realizzazzjoni sussegwenti ta' l-interess relevanti fil-garanzija (rahan) li japplikaw f'ġurisdizzjonijiet differenti. (c) Kondizzjonijiet għall-aċċess L-istituzzjonijiet li jissodisfaw il-kriterji ġenerali għall-eliġibilità tal-kontroparti speċifikati f'Sezzjoni 2.1 jista' jkollhom aċċess għall-faċilità tas-self marġinali. L-aċċess għall-faċilità tas-self marġinali huwa mogħti permezz tal-bank ċentrali nazzjonali fl-Istat Membru li fih hi stabbilita l-istituzzjoni. L-aċċess għall-faċilità tas-self marġinali jingħata biss fi ġranet meta s-sistema tar-risolviment totali f'ħin reali (RTGS) u l-SSS(s) relevanti huma operazzjonali. Fl-aħħar tal-ġurnata, il-posizzjonijiet tad-debitu tal-kontropartijiet għal dik il-ġurnata, li jkunu mniżżla fil-kont tagħhom mal-banek ċentrali nazzjonali huma awtomatikament ikkunsidrati bħala talba biex dawn iduru fuq il-faċilità tas-self marġinali. Il-proċeduri għall-aċċess għall-faċilità marġinali tas-self fl-aħħar tal-ġurnata huma speċifikati f'Sezzjoni 5.3.3. Kontroparti tista' wkoll tingħata aċċess għall-faċilità tas-self marġinali billi tagħmel talba għal dan lill-bank ċentrali nazzjonali ta' l-Istat Membru li fih il-kontroparti hi stabbilita. Biex il-bank ċentrali nazzjonali jipproċessa t-talba fl-istess ġurnata, it-bank ċentrali nazzjonali jrid jirċievi t-talba sa 30 minuta wara l-ħin ta' l-għeluq tat-TARGET [18] F'uħud mill-Istati Membri, il-bank ċentrali nazzjonali (jew uħud mill-fergħat tiegħu) jista' ma jkunx miftuħ għall-iskop li jmexxi operazzjonijiet tal-politika monetarja f'ċerti ġranet tan-negozju ta' l-Eurosystem minħabba vaganzi tal-bank nazzjonali jew reġjonali. F'dawn il-każijiet, il-bank ċentrali nazzjonali relevanti huwa responsabbli li jinforma lill-kontropartijiet minn qabel dwar l-arranġamenti li għandhom isiru għall-aċċess tal-faċilità tas-self marġinali fir-rigward tal-vaganza tal-bank., [19] Il-ġranet ta' l-għeluq tat-TARGET huma mħabbra fis-sit tal-BĊE (www.ecb.int); ara ukoll is-sit ta' l-Eurosystem (Anness 5).. Bħala regola ġenerali, il-ħin ta' l-għeluq tas-sistema TARGET huwa s-6p.m. ħin ta' l-ECB (C.E.T.). I-żmien li fih għandu jintalab aċċess għall-faċilità tas-self marġinali huwa pospost bi 30 minuta oħra fuq l-aħħar ġurnata tan-negozju tas-sistema ta' l-euro ta' perijodu ta' riserva għall-manteniment. F'din it-talba, l-ammont ta' kreditu għandu jiġi ddikjarat u, jekk assi ta' bażi għat-transazzjoni għadhom ma ġewx depożitati minn qabel mal-banek ċentrali nazzjonali, l-assi li jservu ta' bażi li għandhom jitqassmu għat-transazzjoni għandhom jiġu speċifikati. Appart mill-konsiderazzjoni li jiġu ppreżentati assi eliġibbli suffiċjenti li jservu ta' bażi, m'hemmx limitu fuq l-ammont ta' fondi li jistgħu jiġu mgħoddija taħt il-faċilità tas-self marġinali. (d) Termini tal-maturità u ta' l-interessi Il-maturità tal-kreditu estiż permezz tal-faċilità sseħħ fi żmien qasir ħafna - overnight. Għall-kontropartijiet li qegħdin jipparteċipaw direttament fit-TARGET, il-kreditu jitħallas lura fil-ġurnata ta' wara li s-sistema nazzjonali ta' l-RTGS u l-SSS(s) relevanti huma operazzjonali, fil-ħin li fih jiftħu dawk is-sistemi. Ir-rata ta' l-interessi titħabbar minn qabel mis-sistema ta' l-euro u hija kkalkulata bħala rata sempliċi ta' l-interessi bid-day-count convention"attwali/360". L-ECB jista' jibdel ir-rata ta' l-interessi f'kull ħin, b'effett mhux aktar kmieni mill-ġurnata ta' xogħol li jkun imiss tas-sistema ta' l-euro [20] F'kull parti ta' dan id-dokument, it-terminu "ġurnata tan-negozju ta' l-Eurosystem" jirreferi għal kwalunkwe ġurnata li fih il-BĊE u mill-inqas bank ċentrali nazzjonali wieħed ikunu miftuħa għall-iskop li jmexxu operazzjonijiet tal-politika monetarja ta' l-Eurosystem.. L-interess taħt il-faċilità jitħallas lura bil-ħlas lura tal-kreditu. (e) Sospensjoni tal-faċilità L-aċċess għall-faċilità jingħata biss skond l-oġġettivi u l-konsiderazzjonijiet ġenerali tal-politika monetarja ta' l-ECB. L-ECB jista' jadatta l-kondizzjonijiet tal-faċilità jew jissospendieha f'kull ħin. 4.2. Il-faċilità tad-depożitu (a) Tip ta' istrument Il-kontropartijiet jistgħu jużaw il-faċilità tad-depożitu biex jagħmlu depożiti fi żmien qasir - overnight -mal-banek ċentrali nazzjonali. Id-depożiti huma renumerati b'rata ta' l-interessi li tkun speċifikata minn qabel. Taħt ċirkostanzi normali, ir-rata ta' l-interessi fuq il-faċilità isservi ta' bażi għar-rata ta' l-interessi fis-suq fuq perijodu qasir - overnight. It-termini u l-kondizzjonijiet tal-faċilità tad-depożitu huma identiċi madwar iż-żona ta' l-euro [21] Differenzi operazzjonali li ġejjin mill-eżistenza ta' strutturi tal-kontijiet differenti bejn l-banek ċentrali nazzjonali jistgħu jeżistu fil-pajjiżi fiż-żona ta' l-euro.. (b) Natura legali Id-depożiti fuq perijodu qasir - overnight - aċċettati mill-kontropartijiet huma renumerati b'rata ta' l-interessi fissa. Ma tingħatax garanzija lill-kontroparti bi bdil għad-depożiti. (c) Kondizzjonijiet għall-aċċess [22] Minħabba l-eżistenza ta' strutturi tal-kontijiet differenti fil-banek ċentrali nazzjonali, il-BĊE jista' jħalli lill-banek ċentrali nazzjonali japplikaw kondizzjonijiet għall-aċċess li huma ftit differenti minn dawk imsemmija hawn. Il-banek ċentrali nazzjonali għandhom jipprovdu informazzjoni dwar kwalunkwe devjazzjoni ta' dan it-tip mill-kondizzjonijiet ta' l-aċċess deskritti f'dan id-dokument. L-istituzzjonijiet li jissodisfaw il-kriterji ġenerali għall-eliġibilità tal-kontroparti speċifikati f'Sezzjoni 2.1 jista' jkollhom aċċess għall-faċilità tad-depożitu. L-aċċess għall-faċilità tad-depożitu tingħata mill-bank ċentrali nazzjonali ta' l-Istat Membru li fih l-istituzzjoni hi stabbilita. L-aċċess għall-faċilità tad-depożitu tingħata biss fi ġranet meta s-sistema relevanti nazzjonali ta' l-RTGS tkun miftuħa. Biex tingħata aċċess għall-faċilità tad-depożitu, il-kontroparti trid tibgħat talba lill-bank ċentrali nazzjonali ta' l-Istat Membru li fih il-kontroparti hi stabbilita. Biex il-bank ċentrali nazzjonali jipproċessa t-talba fl-istess ġurnata, il-bank ċentrali nazzjonali jrid jirċievi t-talba sa mhux aktar tard minn 30 minuta wara l-ħin ta' l-għeluq attwali tat-TARGET, li hu, bħala regola ġenerali, is-6p.m. ħin ta' l-ECB (C.E.T.) [23] F'uħud mill-Istati Membri, il-bank ċentrali nazzjonali (jew uħud mill-fergħat tiegħu) jista' ma jkunx miftuħ għall-iskop li jmexxi operazzjonijiet tal-politika monetarja ta' l-Eurosystem f'ċerti ġranet tan-negozju ta' l-Eurosystem minħabba vaganzi tal-bank nazzjonali jew reġjonali. F'dawn il-każijiet, il-bank ċentrali nazzjonali relevanti huwa responsabbli li jinforma lill-kontropartijiet minn qabel dwar l-arranġamenti li għandhom isiru għall-aċċess tal-faċilità tad-depożitu fir-rigward tal-vaganza tal-bank., [24] Il-ġranet ta' l-għeluq tat-TARGET huma mħabbra fis-sit tal-BĊE (www.ecb.int); ara ukoll is-sit ta' l-Eurosystem (Anness 5).. Il-ħin ta' l-għeluq biex jintalab aċċess għall-faċilità tad-depożitu huwa pospost bi 30 minuta oħra fl-aħħar jum tan-negozju tas-sistema ta' l-euro ta' perijodu ta' riserva għall-manteniment. Fit-talba, l-ammont li se jiġi ddepożitat taħt il-faċilità jrid jiġi ddikjarat. M'hemmx limitu għall-ammont li l-kontroparti tista' tiddepożita taħt il-faċilità. (d) Termini tal-maturità u ta' l-interessi Il-maturità tad-depożiti taħt il-faċilità hija overnight. Għall-kontropartijiet li qegħdin jipparteċipaw direttament fit-TARGET, id-depożiti miżmuma taħt il-faċilità jimmaturaw fil-ġurnata ta' wara li s-sistema nazzjonali relevanti ta' l-RTGS tibda topera, fil-ħin li fih tiftaħ is-sistema. Ir-rata ta' l-interessi tiġi mħabbra minn qabel mis-sistema ta' l-euro u hija kkalkulata bħala rata ta' l-interessi sempliċi bid-day-count convention"attwali/360". L-ECB jista' jibdel ir-rata ta' l-interessi f'kull ħin, b'effett mhux aktar kmieni mill-ġurnata tan-negozju tas-sistema ta' l-euro li jkun imiss. L-interess fuq id-depożiti jitħallas mal-maturità tad-depożitu. (e) Sospensjoni tal-faċilità L-aċċess għall-faċilità jingħata biss skond l-oġġettivi u l-konsiderazzjonijiet ġenerali tal-politika monetarja ta' l-ECB. L-ECB jista' jadatta l-kondizzjonijiet tal-faċilità jew jissospendieha f'kull ħin. KAPITOLU 5 5. PROĊEDURI 5.1. Proċeduri għas-sejħiet għall-offerti 5.1.1. Konsiderazzjonijiet ġenerali Operazzjonijiet tas-suq miftuħ tas-sistema ta' l-euro normalment huma esegwiti fil-forma ta' proċeduri għas-sejħiet għall-offerti. Il-proċeduri għas-sejħiet għall-offerti tas-sistema ta' l-euro isiru f'sitt stadji operazzjonali, kif speċifikat f'Kaxxa 3. Is-sistema ta' l-euro tiddistingwi bejn żewġ tipi differenti ta' sejħiet għall-offerti: sejħiet għall-offerti standard u sejħiet għall-offerti mgħaġġla. Il-proċeduri għal sejħiet għall-offerti standard u mgħaġġla huma identiċi ħlief għall-perijodu ta' żmien u l-firxa ta' kontropartijiet. +++++ TIFF +++++ (a) Sejħiet għall-offerti standard Għal sejħiet għall-offerti standard, massimu ta' 24 siegħa jridu jgħaddu mid-dikjarazzjoni tas-sejħa għall-offerti saċ-ċertifikazzjoni tar-riżultat ta' l-allokazzjoni (fejn il-ħin bejn l-għeluq taż-żmien għas-sottomissjoni u d-dikjarazzjoni tar-riżultat ta' l-allokazzjoni huwa bejn wieħed u ieħor ta' sagħtejn). Ċart 1 tagħti ħarsa ġenerali lejn il-perijodu normali ta' ħin għall-istadji operazzjonali għal sejħiet għall-offerti standard. L-ECB jista' jiddeċiedi li jaġġusta l-perijodu ta' ħin f'operazzjonijiet individwali, jekk dan jitqies xieraq. L-operazzjonijiet ewlenin għall-iffinanzjar mill-ġdid, l-operazzjonijiet għall-iffinanzjar mill-ġdid fuq terminu itwal u l-operazzjonijiet strutturali (bl-eċċezzjoni ta' transazzjonijiet li jsiru f'daqqa) dejjem jiġu esegwiti fil-forma ta' sejħiet għall-offerti standard. Il-kontropartijiet li jissodisfaw il-kriterji ġenerali għall-eliġibilità speċifikati f'Sezzjoni 2.1 jistgħu jipparteċipaw f'sejħiet għall-offerti standard. +++++ TIFF +++++ Nota: Il-figuri jirreferu għall-istadji operazzjonali kif definiti f'Kaxxa 3. (b) Sejħiet għall-offerti mgħaġġla Sejħiet għall-offerti mgħaġġla normalment huma esegwiti fi żmien siegħa mit-tħabbir tas-sejħa għall-offerti, biċ-ċertifikazzjoni sseħħ immedjetament wara t-tħabbir tar-riżultat għall-allokazzjoni. Il-perijodu ta' żmien normali għall-istadji operazzjonali għas-sejħiet għall-offerti mgħaġġla huwa speċifikat f'Ċart 2. L-ECB jista' jiddeċiedi li jaġġusta l-perijodu ta' żmien f'operazzjonijiet individwali, jekk dan jitqies xieraq. Sejħiet għall-offerti mgħaġġla jintużaw biss biex jitwettqu operazzjonijijet ta' tibdiliet żgħar. Is-sistema ta' l-euro tista' tagħżel, skond il-kriterji u l-proċeduri speċifikati f'Sezzjoni 2.2, numru limitat ta' kontropartijeit biex jipparteċipaw f'sejħiet għall-offerti mgħaġġla. +++++ TIFF +++++ Nota: Il-figuri jirreferu għall-istadji operazzjonali kif definiti f'Kaxxa 3. (c) Sejħiet għall-offerti b'rata fissa u b'rata varjabbli Is-sistema ta' l-euro għandha l-għażla li tidderieġi kemm sejħiet għall-offerti b'rata fissa (volum) jew b'rata varjabbli (interess). F'sejħa għall-offerti b'rata fissa, l-ECB jispeċifika r-rata ta' l-interess minn qabel u l-kontropartijiet li qegħdin jipparteċipaw joffru l-ammont ta' flus li jridu biex jittransiġu bir-rata ta' interess fissa [25] Fl-offerti ta' tibdil ta' skambji ma' barra b'rata fissa, il-BĊE jiffissa l-punti tat-tibdil ta' l-operazzjoni u l-kontropartijiet joffru l-ammont tal-munita miżmuma fissa li huma jixtiequ jbiegħu (u jixtru lura) jew jixtru (u jbiegħu lura) b'dik ir-rata.. F'sejħa għall-offerti b'rata varjabbli, il-kontropartijiet joffru l-ammonti ta' flus u r-rati ta' interess li bihom huma jridu jidħlu fi transazzjonijiet mal-banek ċentrali nazzjonali [26] Fl-offerti ta' tibdil ta' skambji ma' barra b'rata varjabbli, il-kontropartijiet joffru l-ammont tal-munita miżmuma fissa u l-kwotazzjoni tal-punti tat-tibdil li fihom jixtiequ jidħlu fl-operazzjoni. 5.1.2. Kalendarju għall-operazzjonijiet ta' sejħiet għall-offerti (a) Operazzjonijiet ewlenin u fuq perijodu itwal ta' iffinanzjar mill-ġdid L-operazzjonijiet ewlenin u fuq perijodu itwal ta' iffinanzjar mill-ġdid huma esegwiti skond il-kalendarju indikattiv ippubblikat mis-sistema ta' l-euro [27] Il-kalendarju għall-operazzjonijiet ta' l-offerti ta' l-Eurosystem jista' jinstab fis-sit tal-BĊE (www.ecb.int); ara ukoll is-siti ta' l-Eurosystem (Anness 5).. Il-kalendarju hu ppubblikat ta' l-anqas tliet xhur qabel il-bidu tas-sena li fiha jkun validu. Il-ġranet normali ta' negozju għall-operazzjonijiet ewlenin u fuq perijodu itwal ta' iffinanzjar mill-ġdid huma speċifikati f'Kaxxa 2. L-ECB għandu l-għan li jassigura li l-kontropartijiet fl-Istati Membri kollha jistgħu jipparteċipaw fl-operazzjonijiet ewlenin u fuq perijodu itwal ta' iffinanzjar mill-ġdid. Għalhekk, waqt il-ġabra tal-kalendarju għal dawn l-operazzjonijiet, l-ECB jagħmel aġġustamenti xierqa lill-iskeda normali biex jieħu kont tal-ġranet ta' vaganzi fl-Istati Membri individwali. KAXXA 2 Ġranet normali tan-negozju għall-operazzjonijiet ewlenin u fuq perijodu itwal ta' iffinanzjar mill-ġdid Tip ta' operazzjoni | Ġurnata normali tan-negozju (T) | Operazzjonijiet ewlenin għall-iffinanzjar mill-ġdid | Kull nhar ta' Tlieta | Operazzjonijiet ta' iffinanzjar mill-ġdid fuq perijodu itwal | L-aħħar Erbgħa ta' kull xahar | (b) Operazzjonijiet strutturali Operazzjonijiet strutturali, permezz ta' offerta standard ma jsirux skond kalendarju speċifikat minn qabel. Madankollu, normalment jitmexxew u jiġu riżolti biss f'jiem ta' xogħol tal-BĊN [28] F'kull parti ta' dan id-dokument, it-terminu "ġurnata tan-negozju tal-BĊN" jirreferi għal kwalunkwe ġurnata li fih il-bank ċentrali nazzjonali ta' Stat Membru speċifiku jkun miftuħ għall-iskop li jmexxi operazzjonijiet tal-politika monetarja ta' l-Eurosystem. F'uħud mill-Istati Membri, fergħat tal-bank ċentrali nazzjonali jistgħu jkunu magħluqin fil-ġranet tan-negozju tal-BĊN minħabba vaganzi tal-bank nazzjonali jew reġjonali. F'dawn il-każijiet, il-bank ċentrali nazzjonali relevanti huwa responsabbli li jinforma lill-kontropartijiet minn qabel dwar l-arranġamenti li għandhom isiru għat-transazzjonijiet li jinvolvu dawn il-fergħat fl-Istati Membri kollha. (c) Operazzjonijiet ta' irfinar Operazzjonijiet ta' irfinar ma jsirux skond kalendarju speċifikat minn qabel. Il-BĊE jista' jiddeċiedi li jmexxi operazzjonijiet ta' irfinar fi kwalunkwe jum ta' xogħol tal-eurosistema. Huma biss il-banek ċentrali nazzjonali ta' l-Istati Membri fejn il-jum ta' negozju, il-jum li fih jiġu riżolti l-operazzjonijiet u l-jum ta' rifużjoni huma jiem ta' xogħol tal-BĊN, li jipparteċipaw f'operazzjonijiet bħala dawn. 5.1.3. It-tħabbir ta' operazzjonijiet ta' l-offerti L-offerti standard tal-eurosistema jitħabbru pubblikament permezz ta' servizzi bil-fili. Barra minn hekk, il-banek ċentrali nazzjonali jistgħu javżaw lil kontropartijiet bl-operazzjoni tal-offerta mingħajr ma jagħmlu użu mis-servizzi bil-fili. Il-messaġġ ta' l-offerta normalment ikun jinkludi fih l-informazzjoni li ġejja: - in-numru ta' referenza ta' l-operazzjoni ta' l-offerta; - id-data ta' l-operazzjoni ta' l-offerta; - it-tip ta' l-operazzjoni (proviżjon jew assorbiment tal-likwidità u t-tip ta' l-istrument ta' politika monetarja li se jintuża); - il-maturià ta' l-operazzjoni; - it-tip ta' l-irkant (sejħa għall-offerti b' rata fissa jew rata varjabbli); - il-metodu ta' l-allokazzjoni (irkant "Olandiż" jew "Amerikan", kif spjegat f'Taqsima 5.1.5 d); - il-volum intenzjonat ta' l-operazzjoni (normalment dan japplika biss fil-każ ta' operazzjonijiet ta' finanzjament mill-ġdid għal żmien twil); - il-punt fiss tar-rata/prezz/skambju ta' l-imgħax ta' l-offerta (fil-każ ta' offerti b' rata fissa); - il-punt minimu/massimu aċċettat tar-rata/prezz/skambju ta' l-imgħax (jekk applikabbli); - id-data tal-bidu u d-data tal-maturità ta' l-operazzjoni (jekk applikabbli) jew id-data tal-valur u d-data tal-maturità ta' l-istrument (fil-każ ta' ħruġ ta' ċertifikati ta' debitu); - il-muniti involuti u l-munita, li l-ammont tagħha jinżamm fiss (fil-każ ta' skambju b' kambju ta' muniti barranin); - ir-rata tal-kambju ta' referenza li tkun se tintuża għall-kalkolu ta' l-offerti (fil-każ ta' skambju b' kambju ta' muniti barranin); - il-limitu massimu ta' l-offerta (jekk hemm); - l-ammont minimu ta' l-allokazzjoni individwali (jekk hemm); - ir-razzjon minimu ta' l-allokazzjoni (jekk hemm); - l-iskeda taż-żmien għas-sottomissjoni ta' l-offerti; - id-denominazzjoni taċ-ċertifikati (fil-każ ta' ħruġ ta' ċertifikati ta' debitu); u - il-kodiċi ISIN tal-ħarġa (fil-każ ta' ħruġ ta' ċertifikati ta' debitu). Bil-għan li tittejjeb it-trasparenza fl-operazzjonijiet tagħha ta' irfinar, l-Ewrosistema normalment tħabbar offerti mgħaġġla bil-quddiem. Madankollu, taħt ċirkostanzi eċċezzjonali, il-B¬E jista' jiddeċiedi li ma jħabbarx offerti mgħaġġla pubblikament bil-quddiem. It-tħabbir ta' offerti mgħaġġla isegwi l-istess proċeduri bħal dawk għall-offerti standard. F'offerta mgħaġġla, irrispettivament minn jekk titħabbarx pubblikament jew le, il-kontropartijiet magħżula jiġu kkuntatjati direttament mill-bank ċentrali nazzjonali. 5.1.4. Il-preparazzjoni u s-sottomissjoni ta' l-offerti għall-offerta mill-kontropartijiet L-offerti għall-offerta mill-kontropartijiet għandha tkun fil-forma li ssegwi l-eżempju tal-pro forma pprovduta mill-bank ċentrali nazzjonali għall-operazzjoni relevanti. L-offerti għall-offerta għandhom ikunu sottomessi lill-bank ċentrali nazzjonali ta' Stat Membru li fih hija stabbilita l-istituzzjoni (l-uffiċċju ewlieni jew fergħa). L-offerti għall-offerta ta' istituzzjoni jistgħu jiġu sottomessi biss minn stabbiliment wieħed (jew l-uffiċċju ewlieni jew il-fergħa appuntata) f'kull Stat Membru. F'offerti a' rata fissa, ifl-offerti tagħhom il-kontropartijiet għandhom jiddikjaraw l-ammont ta' flus li huma lesti li jinnegozjaw mill-banek ċentrali nazzjonali [29] Fit-tibdil ta' skambji ma' barra b'rata fissa, l-ammont tal-munita miżmuma fissa li l-kontroparti tixtieq tinnegozja ma' l-Eurosystem għandu jkun iddikjarat.. F'offerti b' rata varjabbli, il-kontropartijiet jistgħu jissottomettu l-offerti għal mhux aktar minn għaxar livelli ta' punti ta' rati/prezz/skambju ta' imgħax. F'kull offerta, għandhom jiddikjaraw l-ammont ta' flus li huma lesti li jinnegozjaw mal-banek ċentrali nazzjonali u r-rata ta' l-imgħax rispettiva [30] Rigward il-ħruġ taċ-ċertifikati tad-dejn tal-BĊE, il-BĊE jista' jiddeċiedi li l-offerti jkunu espressi f'forma ta' prezz minflok rata ta' interess. F'dawn il-każijiet, il-prezzijiet għandhom ikunu kkwotati bħala persentaġġ ta' l-ammont nominali., [31] Fit-tibdil ta' skambji ma' barra b'rata varjabbli, l-ammont tal-munita miżmuma fissa li l-kontroparti tixtieq tinnegozja ma' l-Eurosystem u l-livell tal-punt tat-tibdil rispettiv għandhom ikunu ddikjarati.. L-offerta tar-rati ta' l-imgħax għandha tkun espressa bħala multipli ta' 0,01 punti perċentwali. Fil-każ ta' offerta ta' skambju b' rata varjabbli ta' kambju b' muniti barranijn, il-punti ta' l-iskambju għandhom jiġu kkwotati skond il-konvenzjonijiet standard tas-suq u l-offerti għandhom ikunu espressi bħala multipli ta' 0,01 punti ta' skambju. Għall-operazzjonijiet ewlenin ta' finanzjament mill-ġdid, l-ammont minimu ta' l-offerta huwa EUR 1000000 Offerti li jeċċedu dan l-ammont għandhom ikunu espressi bħala multipli ta' EUR 100000. Għandhom jiġu applikati l-istess offerta minima u l-istess ammonti multipli fl-operazzjonijiet ta' irfinar u strutturali. L-ammont minimu ta' l-offerta jiġi applikat għal kull livell individwali ta' punti ta' rati/prezz/skambju ta' imgħax. Għall-operazzjonijiet ta' finanzjament mill-ġdid għal żmien twil, kull bank ċentrali nazzjonali jiddefinixxi ammont minimu għal offerta li jvarja minn EUR 10000 sa EUR 1000000. Offerti li jeċċedu l-ammont minimu definit għandhom ikunu espressi f'multipli ta' EUR 10000. L-ammont minimu ta' l-offerta jiġi applikat għal kull livell individwali ta' rata ta' l-imgħax. Il-BĊE jistgħu jimponu limitu massimu għal offerta sabiex jevitaw offerti sproporzjonalment kbar. Kwalunkwe limitu massimu bħal dan ikun dejjem speċifikat fil-messaġġ tat-tħabbir tal-offerta pubblika. Il-kontropartijiet huma mistennija li jkunu dejjem f'posizzjoni li jkopru l-ammonti allokati lilhom b' ammont suffiċjenti ta' attiv eliġibbli primarju [32] Jew li jkunu ssetiljati bi flus kontanti f'każ ta' operazzjonijiet li jassorbu l-likwidità.. L-arranġamenti kuntrattwali jew regolatorji applikati mill-bank ċentrali nazzjonali rispettiv jippermettu l-imposizzjoni ta' penalitajiet jekk xi kontroparti ma tkunx tista' tittrasferixxi ammont suffiċjenti ta' attiv primarju jew flus kontanti biex tħallas l-ammont li tkun ġiet allokata fl-operazzjoni tal-offerta. L-offerti huma revokabbli sad-data finali li fiha jistgħu jiġu sottomessi l-offerti għall-offerta. Offerti sottomessi wara id-data finali speċifikata fil-messaġġ tat-tħabbir tal-offerta huma nvalidi. Ir-rispett tat-data finali jiġu ġġudikat mill-banek ċentrali nazzjonali. Il-banek ċentrali nazzjonali m' għandhomx jaċċettaw l-offerti kollha ta' xi kontroparti jekk l-ammont aggregat ta' l-offerti jeċċedi kwalunkwe limitu massimu stabbilit mill-BĊE. Il-banek ċentrali nazzjonali m' għandhomx jaċċettaw ukoll kwalunkwe offerta li tkun taħt l-ammont minimu għall-offerta jew li jkun aktar minn kwalunkwe punt massimu aċċettat ta' rata ta' imgħax/prezz/skambju. Barra minn hekk, il-banek ċentrali nazzjonali jistgħu ma jaċċettawx offerti li ma jkunux kompluti jew li ma jsegwux l-eżempju tal-pro forma. Jekk offerta ma tiġix aċċettata, il-bank ċentrali nazzjonali rispettiv jinforma lill-kontroparti bid-deċiżjoni tiegħu qabel l-allokazzjoni tal-offerta. 5.1.5. Il-proċeduri ta' l-allokazzjoni ta' offerta (a) Operazzjonijiet ta' offerta ta' rata fissa Fl-allokazzjoni ta' offerta ta' rata fissa, l-offerti riċevuti mill-kontropartijiet jingħaddu flimkien. Jekk l-ammont aggregat ta' l-offerta jeċċedi l-ammont totali tal-likwidità li trid tiġi allokata, l-offerti sottomessi jintlaqgħu pro rata, skond ir-razzjon ta' l-ammont allokat għall-ammont aggregat ta' l-offerta (ara Kaxxa 4). L-ammont allokat lil kull kontroparti jiġi rranġat sa l-eqreb euro. Madankollu, il-BĊE jistgħu jiddeċiedu li jallokaw razzjon minimu/massimu lil kull offertant f'offerti ta' rata fissa. +++++ TIFF +++++ (b) Offerti ta' rata varjabbli f'euro Fl-allokazzjoni ta' offerti ta' rata varjabbli li jipprovdu likwidità f'euro, l-offerti jiġu elenkati f'ordni diminuttiva skond ir-rati ta' l-imgħax offruti. Offerti bl-ogħla livelli ta' rati ta' imgħax jintlaqgħu l-ewwel u sussegwentament offerti b' rati suċċessivament aktar baxxi ta' imgħax jiġu aċċettati sakemm tkun esawrita il-likwidità totali li għandha tiġi allokata. Jekk, fl-anqas livell ta' rata ta' imgħax aċċettat (i.e. ir-rata ta' l-imgħax marġinali), l-ammont aggregat ta' l-offerta jeċċedi l-bqija ta' l-ammont li għandu jkun allokat, il-bqija ta' l-ammont jiġi allokat pro rata fost l-offerti skond ir-razzjon tal-bqija ta' l-ammont li għandu jkun allokat għall-ammont totali ta' l-offerta skond ir-rata ta' l-imgħax marġinali (ara Kaxxa 5). L-ammont allokat lil kull kontroparti jiġi rranġat sa l-eqreb euro. +++++ TIFF +++++ Fl-allokazzjoni ta' offerti b' rata varjabbli li jassorbu likwidità (li jistgħu jintużaw għall-ħruġ ta' ċertifikati ta' debitu u l-ġbir ta' depożiti b' termini fissi), l-offerti jiġu elenkati f'ordni li tiżdied skond ir-rati ta' l-imgħax offruti (jew f'ordni diminuttiva skond il-prezzijiet offruti). L-offerti bl-anqas livelli ta' rati ta' imgħax (l-ogħla prezz) jintlaqgħu l-ewwel u sussegwentament offerti b' rati suċċessivament aktar għolja ta' imgħax (offerti bi prezz baxx) jiġu aċċettati sakemm tkun esawrita il-likwidità totali li għandha tiġi allokata. Jekk, fl-ogħla livell ta' rata ta' imgħax (l-anqas prezz) aċċettat (i.e. ir-rata/prezz ta' l-imgħax marġinali), l-ammont aggregat ta' l-offerta jeċċedi l-bqija ta' l-ammont li għandu jkun allokat, il-bqija ta' l-ammont jiġi allokat pro rata fost l-offerti skond ir-razzjon tal-bqija ta' l-ammont li għandu jkun allokat għall-ammont totali ta' l-offerta skond ir-rata/prezz ta' l-imgħax marġinali (ara Kaxxa 5). Għall-ħruġ ta' ċertifikati ta' debitu, l-ammont allokat lil kull kontroparti jiġi rranġat sa l-eqreb multiplu tad-denominazzjoni taċ-ċertifikati ta' debitu. Għal operazzjonijiet oħra li jassorbu likwidità, l-ammont allokat lil kull kontroparti jiġi rranġat sa l-eqreb euro. Il-BĊE jista' jiddeċiedi li jalloka ammont minimu lil kull offertant aċċettat f'offerti ta' rata varjabbli. (c) Offerti ta' skambju f'kambju ta' muniti barranin b' rata varjabbli Fl-allokazzjoni ta' offerti ta' skambju f'kambju ta' muniti barranin b' rata varjabbli li jipprovdu likwidità, l-offerti jiġu elenkati f'ordni li tiżdied skond il-kwotazzjonijiet tal-punti ta' skambju [33] Kwotazzjonijiet tal-punti tat-tibdil huma mniżżla f'ordni li tiżdied b'konsiderazzjoni għas-sinjal tal-kwotazzjoni, li jiddependi fuq is-sinjal tar-rata ta' l-interess differenzali bejn il-munita barranija u l-euro. Jekk, għall-maturità tal-bidla, ir-rata ta' l-interess tal-munita barranija hija għola mir-rata ta' l-interess korrispondenti għall-euro, il-kwotazzjoni tal-punt tat-tibdil hija pożittiva (jiġifieri l-euro tkun kwotata iżjed mill-valur tal-munita barranija). Bil-maqlub, jekk ir-rata ta' l-interess tal-munita barranija hija inqas mir-rata ta' l-interess korrispondenti għall-euro, il-kwotazzjoni tal-punt tat-tibdil hija negattiva (jiġifieri l-euro tkun kwotata inqas mill-valur tal-munita barranija).. L-offerti bl-anqas kwotazzjonijiet tal-punti ta' skambju jintlaqgħu l-ewwel u sussegwentament kwotazzjonijiet b' punti suċċessivament aktar għolja ta' skambju jiġu aċċettati sakemm ikun esawrit l-ammont totali tal-munita fissa li għandha tiġi allokata. Jekk, fl-ogħla kwotazzjoni ta' punt ta' skambju aċċettat (jiġifieri l-kwotazzjoni ta' punt ta' skambju marġinali), l-ammont aggregat ta' l-offerta jeċċedi l-bqija ta' l-ammont li għandu jkun allokat, il-bqija ta' l-ammont jiġi allokat pro rata fost l-offerti skond ir-razzjon tal-bqija ta' l-ammont li għandu jkun allokat għall-ammont totali ta' l-offerta skond il-kwotazzjoni ta' punt ta' skambju marġinali (ara Kaxxa 6). L-ammont allokat lil kull kontroparti jiġi rranġat sa l-eqreb euro. +++++ TIFF +++++ +++++ TIFF +++++ Fl-allokazzjoni ta' offerti ta' skambju f'kambju ta' muniti barranin b' rata varjabbli li jassorbu likwidità, l-offerti jiġu elenkati f'ordni diminuttiva skond il-kwotazzjonijiet tal-punti ta' skambju. L-offerti bl-ogħla kwotazzjonijiet tal-punti ta' skambju jintlaqgħu l-ewwel u sussegwentament kwotazzjonijiet b' punti suċċessivament aktar baxxi ta' skambju jiġu aċċettati sakemm ikun esawrit l-ammont totali tal-munita fissa li għandha tiġi assorbita. Jekk, fl-anqas kwotazzjoni ta' punt ta' skambju aċċettat (i.e. il-kwotazzjoni ta' punt ta' skambju marġinali), l-ammont aggregat ta' l-offerta jeċċedi l-bqija ta' l-ammont li għandu jkun allokat, il-bqija ta' l-ammont jiġi allokat pro rata fost l-offerti skond ir-razzjon tal-bqija ta' l-ammont li għandu jkun allokat għall-ammont totali ta' l-offerta skond il-kwotazzjoni ta' punt ta' skambju marġinali (ara Kaxxa 6). L-ammont allokat lil kull kontroparti jiġi rranġat sa l-eqreb euro. (d) It-tip ta' irkant Għal offertita' rata varjabbli, l-Ewrosistema tista' tapplika proċeduri ta' irkant jew b' rata waħda jew b' rata multipla. F'irkant b' rata waħda (irkant Olandiż), il-punt tar-rata/prezz/skambju ta' l-imgħax ta' l-allokazzjoni applikat għal kull offerta milqugħa ikun ugwali għall-punt tar-rata/prezz/skambju ta' l-imgħax marġinali (i.e. dak il-punt li fih tiġi eżawrita l-allokazzjoni totali). F'irkant b' rata multipla (irkant Amerikan), il-punt tar-rata/prezz/skambju ta' l-imgħax ta' l-allokazzjoni ikun ugwali għall-punt tar-rata/prezz/skambju ta' l-imgħax offrut għal kull offerta individwali. 5.1.6. Tħabbir tar-riżultati tal-offerta Ir-riżultati tal-offerti standard u mgħaġġla jitħabbru pubblikament permezz ta' servizzi bil-fili. Barra minn hekk, il-banek ċentrali nazzjonali jistgħu javżaw lil kontropartijiet direttament bir-riżultat ta' l-allokazzjoni mingħajr ma jagħmlu użu mis-servizzi bil-fili. Il-messaġġ tar-riżultat tal-offerta normalment ikun jinkludi fih l-informazzjoni li ġejja: - in-numru ta' referenza ta' l-operazzjoni tal-offerta; - id-data ta' l-operazzjoni tal-offerta; - it-tip ta' l-operazzjoni; - il-maturià ta' l-operazzjoni; - l-ammont totali ta' l-offerta mill-kontropartijiet tal-eurosistema; - in-numru ta' l-offertanti; - il-muniti involuti (fil-każ ta' skambju b' kambju ta' muniti barranin); - l-ammont totali allokat; - il-perċentaġġ ta' l-allokazzjoni (fil-każ ta' offerti b' rata fissa); - ir-rata tal-kambju (fil-każ ta' skambju b' kambju ta' muniti barranin); - il-punt tar-rata/prezz/skambju ta' l-imgħax marġinali aċċettat u l-perċentaġġ ta' l-allokazzjoni skond il-punt tar-rata/prezz/skambju ta' l-imgħax marġinali (fil-każ ta' offerti b' rata varjabbli); - ir-rata minima ta' l-offerta, ir-rata massima ta' l-offerta u r-rata ta' l-allokazzjoni tal-medja miżuna (fil-każ ta' irkant b' rata multipla); - id-data tal-bidu u d-data tal-maturità ta' l-operazzjoni (jekk applikabbli) jew id-data tal-valur u d-data tal-maturità ta' l-istrument (fil-każ ta' ħruġ ta' ċertifikati ta' debitu); - il-limitu massimu ta' l-offerta (jekk hemm); - l-ammont minimu ta' l-allokazzjoni individwali (jekk hemm); - ir-razzjon minimu ta' l-allokazzjoni (jekk hemm); - id-denominazzjoni taċ-ċertifikati (fil-każ ta' ħruġ ta' ċertifikati ta' debitu); u - il-kodiċi ISIN tal-ħarġa (fil-każ ta' ħruġ ta' ċertifikati ta' debitu). Il-banek ċentrali nazzjonali jiċċertifikaw direttament ir-riżultat ta' l-allokazzjoni individwali lill-kontropartijiet li l-offerta tagħhom tkun aċċettata. 5.2. Proċeduri għal operazzjonijiet bilaterali (a) Kunsiderazzjonijiet ġenerali Il-banek ċentrali nazzjonali jistgħu jesegwixxu operazzjonijiet fuq il-bażi ta' proċeduri bilaterali [34] Il-Kunsill Regolatorju tal-BĊE jiddeċiedi jekk, taħt ċirkostanzi eċċezjonali, operazzjonijiet bilaterali ta' bidliet żgħar ta' titjib jistgħu jkunu eżegwiti mill-BĊE stess.. Dawn il-proċeduri jistgħu jintużaw għal operazzjonijiet ta' irfinar f'suq miftuħ jew operazzjonijiet direttament strutturali. Dawn huma definiti b' sens wiesgħa bħala kwalunkwe proċeduri li bihom l-Ewrosistema tmexxi operazzjoni ma' kontroparti jew xi kontropartijiet mingħajr offerta. F'dan il-kuntest, jiddistingwu ruħhom żewġ tipi differenti ta' proċeduri bilaterali: operazzjonijiet fejn il-kontropartijiet jiġu kkuntattjati direttament mill-Ewrosistema, u operazzjonijiet esegwiti permezz ta' aġenti tal-borża jew tas-suq. (b) Kuntatt dirett mal-kontropartijiet F'din il-proċedura, il-banek ċentrali nazzjonali jikkuntattjaw direttament ma' kontroparti jew xi kontropartijiet domestiċi, li jintgħażlu skond il-kriterji speċifikati f'Taqsima 2.2. Skond l-istruzzjonijiet preċiżi mogħtija mill-BĊE, il-banek ċentrali nazzjonali jiddeċiedu jekk jidħlux f'patt mal-kontropartijiet. L-operazzjonijiet jiġu riżolti mill-banek ċentrali nazzjonali. Jekk il-Kunsill Governattiv tal-BĊE kellu jiddeċiedi li, taħt ċirkostanzi eċċezzjonali, l-operazzjonijiet bilaterali jistgħu jiġu esegwiti mill-BĊE innifsu (jew minn wieħed jew aktar mill-banek ċentrali nazzjonali li jaġixxi/u bħala l-id operattiva tal-BĊE), il-proċeduri għal operazzjonijiet bħala dawn jiġu adottati skond il-każ. F'dan il-każ, il-BĊE (jew il-bank/banek ċentrali nazzjonali li jaġixxi/u bħala l-id operattiva tal-BĊE) jikkuntattja direttament lil wieħed jew aktar mill-kontropartijiet fiż-żona tal-euro, magħżula skond il-kriterji speċifikati fit-Taqsima 2.2. Il-BĊE (jew il-bank/banek ċentrali nazzjonali li jaġixxi/u bħala l-id operattiva tal-BĊE) jiddeċiedi jekk jidħolx f'patt mal-kontropartijiet. L-operazzjonijiet xorta jiġu riżolti b' mod deċentralizzat mill-banek ċentrali nazzjonali. L-operazzjonijiet bilaterali permezz ta' kuntatt dirett mal-kontropartijiet jistgħu jiġu applikati għal operazzjonijiet irrivertiti, operazzjonijiet diretti, skambju b' kambju ta' muniti barranin u u l-ġbir ta' depożiti għal żmien twil. (c) Operazzjonijiet esegwiti permezz ta' aġenti tal-borża jew tas-suq Il-banek ċentrali nazzjonali jistgħu jesegwixxu operazzjonijiet diretti permezz ta' aġenti tal-borża jew tas-suq. Għal dawn l-operazzjonijiet, il-varjetà tal-kontropartijiet m' hijiex ristretta a priori u l-proċeduri jiġu adattati skond il-konvenzjonijiet tas-suq għall-istrumenti ta' debitu operati. Il-Kunsill Governattiv tal-BĊE jiddeċiedi jekk, taħt ċirkostanzi eċċezzjonali, il-BĊE innifsu (jew minn wieħed jew aktar mill-banek ċentrali nazzjonali li jaġixxi/u bħala l-id operattiva tal-BĊE) jesegwixxix operazzjonijiet diretti ta' irfinar permezz ta' aġenti tal-borża jew tas-suq. (d) Tħabbir ta' operazzjonijiet bilaterali L-operazzjonijiet bilaterali normalment ma jitħabbrux pubblikament bil-quddiem. Barra minn hekk, il-BĊE jista' jiddeċiedi li ma jħabbarx pubblikament ir-riżultati ta' l-operazzjonijiet bilaterali. (e) Jiem ta' xogħol Il-BĊE jista' jiddeċiedi li jmexxi operazzjonijiet bilaterali ta' irfinar fi kwalunkwe jum ta' xogħol tal-eurosistema. Huma biss il-banek ċentrali nazzjonali ta' l-Istati Membri fejn il-jum ta' negozju, il-jum li fih jiġu riżolti l-operazzjonijiet u l-jum ta' rifużjoni huma jiem ta' xogħol tal-BĊN, li jipparteċipaw f'operazzjonijiet bħala dawn. Operazzjonijiet diretti bilaterali għal skopijiet strutturali normalment jitmexxew u jiġu riżolti biss f'jiem ta' xogħol tal-BĊN fl-Istati Membri kollha. 5.3. Proċeduri biex jiġu riżolti l-operazzjonijiet 5.3.1. Kunsiderazzjonijiet ġenerali Operazzjonijiet fi flus li għandhom x'jaqsmu ma' l-użu tal-faċilitajiet fis-seħħ tal-eurosistema jew il-parteċipazzjoni f'operazzjonijiet f'suq miftuħ jiġu riżolti fuq il-kontijiet tal-kontropartijiet' mal-banek ċentrali nazzjonali (jew fuq il-kontijiet tal-banek li li jipparteċipaw fis-sistema TARGET). Operazzjonijiet fi flus jiġu riżolti biss wara (jew fil-mument ta') l-aħħar trasferiment ta' l-attiv li jattwa l-operazzjoni. Dan jimplika li l-attiv primarju jeħtieġ jew li jkun iddepożitat minn qabel f'kont ta' sigurtà fil-banek ċentrali nazzjonali jew li jitħallas fuq bażi ta' intraday delivery-versus-payment mal-banek ċentrali nazzjonali imsemmija. It-trasferiment ta' l-attiv primarju isir permezz tal-kontijiet tal-ħlas tat-titoli tal-kontropartijiet' ma' l-SSS li jissodisfaw l-istandards minimi tal-BĊE [35] Id-deskrizzjoni tan-normi għall-użu ta' l-SSSs eliġibbli fiż-żona ta' l-euro u lista aġġornata tal-konnessjonijiet eliġibbli bejn dawn is-sistemi tista' tinstab fis-sit tal-BĊE (www.ecb.int).. Kontropartijiet mingħajr kont ta' sigurtà mal-bank ċentrali nazzjonali jew mingħajr kont tal-ħlas tat-titoli ma' SSS li jissodisfa l-istandards minimi tal-BĊE jistgħu jittrasferixxu l-attiv permezz ta' kont tal-ħlas tat-titoli jew kont ta' sigurtà ta' istituzzjoni ta' kreditu korrispondenti. Disposizzjonijiet addizzjonali li jikkonċernaw il-proċeduri biex jiġu riżolti l-operazzjonijiet huma spjegati fl-arranġamenti kuntrattwali applikati mill-banek ċentrali nazzjonali (jew mill-BĊE) għall-istrumenti speċifiċi tal-politika monetarja. Il-proċeduri biex jiġu riżolti l-operazzjonijiet jistgħu ikunu xi ftit differenti bejn il-banek ċentrali nazzjonali minħabba d-differenzi fil-liġijiet nazzjonali u l-prattiċi operazzjonali. 5.3.2. Kif jiġu riżolti operazzjonijiet f'suq miftuħ Operazzjonijiet f'suq miftuħ ibbażati fuq offerti standard (i.e. operazzjonijiet ewlenin ta' finanzjament mill-ġdid, operazzjonijiet ta' finanzjament għal żmien itwal u operazzjonijiet strutturali) normalment jiġu riżolti fl-ewwel jum wara l-jum ta' negozju li fih is-sistemi RTGS relevanti kollha u l-SSS relevanti kollha jinfetħu. Bħala prinċipju, l-għan tal-eurosistema huwa li l-operazzjonijiet li jikkonċernaw l-operazzjonijiet tagħha f'suq miftuħ jiġu riżolti fl-istess żmien fl-Istati membri kollha mal-kontropartijiet kollha li jkunu pprovdew attiv primarju suffiċjenti. Madankollu, minħabba restrizzjonijiet operazzjonali u l-karatteristiċi tekniċi ta' l-SSS, il-ħin matul il-jum li fih jiġu riżolti l-operazzjonijiet f'suq miftuħ jista' jvarja tul iż-żona tal-euro. Il-ħin li fih jiġu riżolti l-operazzjonijiet ewlenin u dawk għal żmien itwal ta' finanzjament mill-ġdid normalment jikkoinċidi mal-ħin tar-rifużjoni ta' l-operazzjoni preċedenti ta' maturità korrispondenti. L-għan tal-eurosistema huwa li l-operazzjonijiet f'suq miftuħ ibbażati fuq offerti mgħaġġla u proċeduri bilaterali jiġu riżolti fil-jum tan-negozju. Madankollu, l-Ewrosistema tista', għal raġunijiet operazzjonali, kultant tapplika dati oħra li fihom jiġu riżolti dawn l-operazzjonijiet, b' mod partikolari għal operazzjonijiet diretti (għal skopijiet ta' irfinar kif ukoll strutturali) u skambji b' kambju ta' muniti barranin (ara Tabella 3). TABELLA 3 Dati normali li fihom jiġu riżolti l-operazzjonijiet f'suq miftuħ [37] Strument tal-politika monetarja | Data li fiha jiġu riżolti l-operazzjonijiet ibbażati fuq offerti standard | Data li fiha jiġu riżolti l-operazzjonijiet ibbażati fuq offerti mgħaġġla jew proċeduri bilaterali | Operazzjonijiet irrivertiti | T+1 | T | Operazzjonijiet diretti | - | Skond il-konvenzjoni tas-suq għal u | Ħruġ ta' ċertifikati ta' debitu | T+1 | - | Skambji b' kambju ta' muniti barranin | - | T, T+1 jew T+2 | Ġbir ta' depożiti b' termini fissi | - | T | 5.3.3. Proċeduri ta' tmiem il-jum Il-proċeduri ta' tmiem il-jum huma speċifikati fid-dokumentazzjoni li tikkonċerna s-sistemi nazzjonali RTGS u s-sistema TARGET. Bħala regola ġenerali, il-ħin ta' l-għeluq għas-sistema TARGET huwa s-6 p.m. ħin tal-BĊE (C.E.T.). Ma jiġu aċċettati l-ebda ordnijiet ta' pagamenti għall-ipproċessar fis-sistemi nazzjonali RTGS wara dan il-ħin ta' l-għeluq, għalkemm il-bqija ta' l-ordnijiet tal-pagament aċċettati qabel dan il-ħin ta' l-għeluq jiġu pproċessati xorta. Talbiet mill-kontropartijiet' għall-adeżjoni fil-faċilità tas-self marġinali jew fil-faċilità tad-depożitu iridu jsiru lill-bank ċentrali nazzjonali rispettiv sa' mhux aktar tard minn 30 minuta wara l-ħin ta' l-għeluq attwali tas-sistema TARGET [36] It-terminu perentorju biex jintalab aċċess għall-faċilitajiet permanenti ta' l-Eurosystem huwa pospost bi 30 minuta addizzjonali fl-aħħar ġurnata tan-negozju ta' l-Eurosystem ta' perjodu ta' manteniment tar-riservi minimi.. Kwalunkwe bilanċi negattivi li jibqgħu fil-kontijiet li bihom jiġu riżolti l-operazzjonijiet (fis-sistemi nazzjonali RTGS) tal-kontropartijiet eliġibbli wara l-finalizzazzjoni tal-proċeduri ta' kontroll ta' tmiem il-jum jiġu awtomatikament ikkunsidrati li huma talba għall-użu tal-faċilità tas-self marġinali (ara Taqsima 4.1). IL-KAPITLU 6 6. ATTIV ELIĠIBBLI 6.1. Kunsiderazzjonijiet ġenerali L-Artiklu 18.1 ta' l-Istatut ta' l-ESCB jippermetti lill-BĊE u lill-banek ċentrali nazzjonali li joperaw fis-swieq finanzjarji fix-xiri u bejgħ ta' attiv primarju direttament jew taħt ftehim ta' xiri mill-ġdid u jitlob li l-operazzjonijiet ta' kreditu kollha tal-eurosistema ikunu bbażati fuq garanzija adegwata. Konsegwentament, l-operazzjonijiet kollha tal-eurosistema li jipprovdu likwidità huma bbażati fuq attiv primarju pprovdut mill-kontropartijiet jew fil-forma ta' trasferiment tat-titlu tal-proprjetà ta' l-attiv (fil-każ ta' operazzjonijiet diretti jew ftehim ta' xiri mill-ġdid) jew fil-forma ta' garanzija mogħtija fuq attiv relevanti (fil-każ ta' self iggarantit) [37] Operazzjonijiet tas-suq miftuħ irriversjati li jassorbu l-likwidità b'mod ċar huma ukoll ibbażati fuq l-assi tal-bażi. Għall-assi tal-bażi użati fl-operazzjonijiet tas-suq miftuħ irriversjati li jassorbu l-likwidità, il-kriterji ta' l-eliġibilità huma l-istess bħal dawk applikati għall-assi tal-bażi użati fl-operazzjonijiet tas-suq miftuħ irriversjati li jipprovdu l-likwidità. Madankollu, l-ebda qtugħ fil-valutazzjoni ma jkun applikat fl-operazzjonijiet li jassorbu l-likwidità.. Bil-għan li l-Ewrosistema tkun protetta minn telf imġarrab mill-operazzjonijiet tagħha tal-politika monetarja, li jkun żgurat trattament ugwali tal-kontropartijiet u t-titjib ta' l-effiċjenza operazzjonali, l-attiv primarju irid jissodisfa ċertu kriterji sabiex ikun eliġibbli għall-operazzjonijiet tal-politika monetarja tal-eurosistema. Huwa rikonoxxut li l-armonizzazzjoni tal-kriterji ta' eliġibilità fiż-żona kollha tal-euro tikkontribwixxi biex ikunu żgurati t-trattament ugwali u l-effiċjenza operazzjonali. Fl-istess ħin, għandha tingħata attenzjoni xierqa lid-differenzi li jeżistu fl-istruttura finanzjarja fl-Istati Membri. Għalhekk issir distiznjoni, essenzalment għal skopijiet interni tal-eurosistema, bejn żewġ kategoriji ta' attiv eliġibbli għall-operazzjonijiet tal-politika monetarja tal-eurosistema. Dawn iż-żewġ kategoriji huma msejħa bħala "l-ewwel saff" u "t-tieni saff" rispettivament: - l-ewwel saff jikkonsisti fi strumenti kkumerċjati ta' debitu li jissodisfaw il-kriterji ta' l-eleġibilità uniformi fiż-żona tal-euro kollha speċifikati mill-BĊE; u - it-tieni saff jikkonsisti f'attiv addizzjonali, ikkummerċjat u mhux ikkummerċjat, li huwa ta' importanza partikolari għas-swieq finanzjarji nazzjonali u s-sistemi bankarji u li għalihom il-kriterji ta' eliġibilità huma stabbiliti mill-banek ċentrali nazzjonali, skond il-kriterji ta' eliġibilità minimi stabbiliti mill-BĊE. Il-kriterji ta' eliġibilità speċifiċi għat-tieni saff applikati mill-banek ċentrali nazzjonali rispettivi huma suġġetti għall-approvazzjoni mill-BĊE. Ma ssir l-ebda distinzjoni bejn iż-żewġ saffi fejn jikkonċerna l-kwalità ta' l-attiv u l-eliġibilità tiegħu għat-tipi varji ta' operazzjonijiet tal-politika monetarja tal-eurosistema (ħlief għall-fatt li l-attiv tat-tieni saff normalment ma jintużax mill-Ewrosistema għal operazzjonijiet diretti). L-attiv eliġibbli għall-operazzjonijiet tal-politika monetarja tal-eurosistema jista' jintuża wkoll bħala attiv primarju għall-kreditu intraday. L-attiv ta' l-ewwel saff u t-tieni saff huma suġġetti għal miżuri ta' kontroll ta' riskju speċifikati f'Taqsima 6.4. Il-kontropartijiet tal-eurosistema jistgħu jużaw attiv eliġibbli fuq bażi trans konfini, i.e. jistgħu jiksbu attiv mill-bank ċentrali nazzjonali ta' l-Istat Membru li fih huma stabbiliti billi jużaw attiv li jinsab fi Stat Membru ieħor (ara Taqsima 6.6). 6.2. Attiv ta' l-ewwel saff Il-BĊE jistabbilixxi u jżomm lista ta' l-attiv ta' l-ewwel saff. Din il-lista tkun disponibbli għall-pubbliku [38] Din il-lista hija ppubblikata u aġġornata kuljum fis-sit tal-BĊE (www.ecb.int).. Ċertifikati ta' debitu maħruġa mill-BĊE huma imniżżla bħala attiv ta' l-ewwel saff. Ċertifikati ta' debitu maħruġa mill-banek ċentrali nazzjonali qabel l-adozzjoni tal-euro fl-Istat Membru rispettiv tagħhom jiġu nklużi wkoll fil-lista ta' l-ewwel saff. Il-kriterji ta' eliġibilità li ġejjin japplikaw għal attiv ieħor ta' l-ewwel saff (ara wkoll Tabella 4): - irid ikun strumenti ta' debitu li jkol